Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le leibhéal fuaime mótarfheithiclí /* COIM/2011/0856 leagan deireanach - 2011/0409 (COD) */





MEABHRÁN MÍNIÚCHÁIN 1. Comhthéacs an togra · Forais agus cuspóirí an togra Is é príomhchuspóir an togra ná ardleibhéal sláinte agus cosaint chomhshaoil a áirithiú agus an Margadh Inmheánach a chosaint do mhótarfheithiclí maidir lena leibhéal fuaime. Tá sé mar aidhm ag an togra torann timpeallachta a laghdú trí mhodh tástála nua a thabhairt isteach le hastaíochtaí torainn a thomhas, trí na luachanna teorainneacha torainn a ísliú agus trí fhorálacha breise maidir le hastaíochtaí fuaime a chur san áireamh sa nós imeachta cineálcheadaithe. Tá sé mar aidhm chomh maith go n-áiritheofaí sábháilteacht ar bhóithre agus ag an obair maidir le híosmhéid torainn d'fheithiclí leictreacha agus leictreacha hibrideacha. · Comhthéacs ginearálta I dtosach, bhí ceanglais chineálcheadaithe an AE maidir le torann bunaithe ar chuspóirí an Mhargaidh Inmheánaigh agus dírithe go príomha ar chomhchuibhiú teorainneacha torainn le haghaidh mótarfheithiclí a shocrú. De réir mar a mhéadaigh fáil ar fhaisnéis maidir le tionchar torainn ar an tsláinte, ghéaraigh ar an riachtanas cosaint ar leibhéal níos airde a dhéanamh ar shaoránaigh an AE trína thuilleadh beart a thabhairt isteach ar fud an AE. De réir mheastacháin an Pháipéir Uaine ón gCoimisiún Eorpach maidir le Torann 1996[1] bhí thart ar 20 % de dhaonra an AE ag an am sin ag fulaingt, dar le heolaithe agus saineolaithe sláinte, ó leibhéil torainn nach raibh inghlactha. Bunaithe ar fhaisnéis ó Bhallstáit an AE, measann an Ghníomhaireacht Eorpach Chomhshaoil go bhfuil leath an daonra i gceantair uirbeacha neamhchosanta ar leibhéil torainn os cionn 55 dB(A) de thoradh torainn bóthair chomhthimpeallaigh. Le himeacht na mblianta, tá go leor dua tugtha le taighde, lena n-áirítear tionscadail AE-mhaoinithe, a bhí tiomnaithe do mheasúnú cainníochtúil a dhéanamh ar an gcaidreamh idir torann timpeallachta agus a thionchar. Cé go bhfuil éagsúlachtaí idir cur chuige agus scóip na staidéar éagsúil, is féidir talamh coiteann a aimsiú i dtéarmaí na n-éifeachtaí díobhálacha agus an chránais a thagann ó thorann. Tá na torthaí seo dearbhaithe i dtuarascáil ón Eagraíocht Dhomhanda Sláinte sa bhliain 2008 dar teideal 'Luacháil gheilleagrach ar na héifeachtaí sláinte a bhaineann le hiompar, le fócas speisialta ar leanaí'. I dTeachtaireacht ón gCoimisiún Eorpach maidir le straitéis Eorpach ar fheithiclí glana agus tíosach ar fhuinneamh dar dáta 28.4.2010[2], fógraíodh go ndéanfaidh an Coimisiún togra a thíolacadh sa bhliain 2011 chun leasú a dhéanamh ar an reachtaíocht maidir le hastaíochtaí torainn ó fheithiclí a ísliú. Tabharfaidh an togra seo modh tástála nua isteach chun astaíochtaí torainn a thomhas agus na luachanna teorainneacha do chineálcheadú mótarfheithiclí a athrú. Tabharfaidh sé aghaidh chomh maith, den chéad uair, ar an gceist faoin íosmhéid torainn ó fheithiclí leictreacha nó ó fheithiclí leictreacha hibrideacha. · Na forálacha atá ann cheana i réimse an togra Tugtar aghaidh ar astaíochtaí torainn ó mhótarfheithiclí ceithre roth i dTreoir 70/157/CEE an 6 Feabhra 1970 maidir le comhfhogasú dhlíthe na mBallstát a bhaineann leis an leibhéal fuaime is incheadaithe agus leis an gcóras sceite do mhótarfheithiclí[3], arna modhnú le Treoracha 73/350/CEE, 77/212/CEE, 81/334/CEE, 84/372/CEE, 84/424/CEE, 87/354/CEE, 89/491/CEE, 92/97/CEE, 96/20/CE, 99/101/CE, 2006/96/CE, 2007/34/CE – agus le Rialachán coibhéiseach Uimh. 51 maidir le hastaíochtaí torainn de chuid UNECE. Déanfaidh an dréacht-togra aisghairm ar Threoir 70/157/CEE agus ar na leasuithe iardain a rinneadh uirthi. I gcomparáid leis an ngníomh reatha, leagfaidh an dréacht-togra síos ceanglais nua: prótacal tástála nua, luachanna teorainneacha nua, forálacha breise astaíochta fuaime agus íosmhéid torainn d'fheithiclí leictreacha agus leictreacha hibrideacha. – Prótacal tástála nua: Tá na leibhéil torainn íslithe roinnt uaireanta agus ba in 1995 a rinneadh an t-ísliú is deireanaí. Níor tharla na hiarmhairtí a raibh súil leo de thoradh an íslithe ba dhéanaí agus léirigh staidéir ó shin i leith nach léiríonn an modh tomhais an iompraíocht tiomána atá réalaíoch anois. Cinneadh dá bhrí sin, roimh aon ísliú a dhéanamh in athuair ar theorainneacha, go bhfuil sé riachtanach i dtosach timthriall tástála nua a fhorbairt agus na dálaí tiomána don tástáil torainn a chur i gcomhréir níos fearr leis an tiomáint mar a dhéantar í sa bhfíorshaol. Tá modh tástála nua curtha le chéile ag Meitheal UNECE maidir le Torann agus foilsíodh an modh tástála sin sa bhliain 2007. Baineadh úsáid as an modh nua seo ar feadh tréimhse trí bliana ar bhonn sealadach agus go comhthreomhar leis an modh tástála atá ann cheana chun taithí phraiticiúil a fháil maidir le cur i bhfeidhm an mhodha nua seo, chun meastóireacht a dhéanamh ar a cháilíochtaí agus chun bunachar sonraí a bhunú ag úsáid torthaí na dtomhas. Le linn na dtréimhsí faireacháin, bhí sé de dhualgas ar na húdaráis chineálcheadaithe na tástálacha astaíochta torainn a dhéanamh i gcomhréir leis an dá mhodh agus na torthaí ar an dá thástáil ar leith a sheoladh chuig an gCoimisiún Eorpach. De thoradh ar an bpróiseas seo, bhí bunachar sonraí de thorthaí comhthreomhara ar fáil a thug deis mhaith dúinn cáilíochtaí an mhodha nua a iniúchadh agus cainníochtú a dhéanamh ar na difríochtaí i dtorthaí an dá mhodh. Tá torthaí an mhodha nua, ag brath ar an gcatagóir feithicle a chuirtear faoin tástáil, suas le 2 dB(A) níos ísle ná mar a fuarthas leis an seanmhodh. – Luachanna teorainneacha nua: Cóiríodh measúnú tionchair bunaithe ar thorthaí shonraí an fhaireacháin agus úsáideadh roghanna éagsúla beartais don mhodh tástála torainn agus dá luachanna comhfhreagracha. Ísleofar, de réir na rogha is inmhianaithe, luachanna teorainneacha d'fheithiclí éadroma agus meánmhéide in dhá chéim de 2 dB(A) an ceann agus i gcás tromfheithiclí i gcéim amháin de 1 dB(A) agus i ndara céim de 2 dB(A) a bheidh i bhfeidhm. Beidh laghdú thart ar 3 dB(A) dá thoradh seo ar an tionchar torainn ar thrácht reatha agus suas le 4 dB(A) ar thrácht uaineach. Beidh titim 25 % ar líon na ndaoine atá an-chráite. Meastar an cóimheas costsochair don bheart seo a bheith thart ar 20 uair i bhfabhar an íslithe torainn i gcomparáid leis an gcás nuair nach ndéantar gníomhaíocht ar bith. – Forálacha breise maidir le hastaíochtaí fuaime: Meastar gur léiriú maith é an modh tástála nua ar astaíochtaí torainn faoi ghnáthdhálaí tráchta, ach níl sé chomh hionadaíoch céanna i gcomhair astaíochtaí torainn sna dálaí is measa. Dá bhrí sin, ba ghá Forálacha Breise maidir le hAstaíochtaí Fuaime a chur chun feidhme. Áirítear orthu ceanglais choisctheacha lena mbeartaítear dálaí tiomána na feithicle i bhfíorthrácht a chumhdach lasmuigh de thimthriall tiomána an chineálcheadaithe. Tá na dálaí tiomána seo ábhartha maidir leis an gcomhshaol agus ní mór a áirithiú nach bhfuil difríocht mhór idir astaíocht fuaime feithicle faoi dhálaí tiomána sráide agus an toradh is féidir a bheith ag súil leis ar an tástáil cineálcheadaithe le haghaidh na feithicle áirithe seo. – Íosmhéid torainn d'fheithiclí leictreacha agus leictreacha hibrideacha: Tá fáilte curtha roimh an meadú i líon na bhfeithiclí leictreacha agus leictreacha hibrideacha ar bhóithre na hEorpa toisc go gcuireann siad go suntasach le laghdú ar thruailliú aeir agus ar thruailliú torainn. Ach tá toradh na dtairbhí seo don chomhshaol tar éis iarmhairt neamhbheartaithe a chruthú nuair a cuireadh deireadh le foinse thábhachtach rabhaidh inchloiste a úsáideann daoine dalla agus lagamhairc chun a bheith ar an airdeall faoi fheithiclí atá ag teacht, faoi fheithiclí atá i gcóngar dóibh, faoin treo ina bhfuil feithiclí ag dul nó faoi imeacht feithicle. Tá meitheal um íosleibhéil fuaime le haghaidh feithiclí ciúine bunaithe ag UNECE. Agus an plé agus an fhaisnéis a soláthraíodh sa ghrúpa seo á gcur san áireamh, tá sé beartaithe leasú a dhéanamh ar an reachtaíocht torainn le hIarscríbhinn a chomhchuibheoidh feidhmíocht 'Córas Inchloiste Feithicle atá ag Teacht (AVAS)' má tá siad feistithe ar fheithicil. Beidh feistiú córas den sórt sin deonach áfach agus fágfar mar rogha é ag na monaróirí feithiclí. · Comhsheasmhacht le beartais agus cuspóirí eile an Aontais Tá an togra comhsheasmhach leis an gcuspóir atá ag an AE foráil a dhéanamh maidir le leibhéal ard sábháilteachta ar bhóithre agus sábháilteachta ag an obair mar aon le cosaint an chomhshaoil. 2. Comhairliúchán leis na páirtithe leasmhara agus measúnú tionchair · Comhairliúchán leis na páirtithe leasmhara || Agus an togra á fhorbairt ag an gCoimisiún, chuaigh sé i gcomhairle leis na páirtithe leasmhara. Bhí comhairliúchán ginearálta ann faoi chuimsiú CARS 21 a bhailigh le chéile Ballstáit, monaróirí (ionadaithe Eorpacha agus náisiúnta agus cuideachtaí aonair), monaróirí comhpháirteanna, eagraíochtaí iompair agus ionadaithe thar ceann úsáideoirí. Rinne meitheal uimhir 4 de CARS 21 atá freagrach as "Margadh Inmheánach, astaíochtaí agus beartais CO2" plé ar gach gné den togra. Léiríodh lántacaíocht leis na beartais a moladh. Bhí toradh dearfach ar an measúnú a rinneadh ar phrótacal tástála nua chun astaíochtaí torainn ó fheithiclí a thomhas agus ba cheart é a úsáid i gcineálcheadú, in éineacht le forálacha maidir le hastaíochtaí torainn lasmuigh den timthriall. || · Measúnú tionchair Rinne TNO measúnú tionchair ar iarratas ón gCoimisiún Eorpach – Venoliva – Luachanna Teorainneacha Torainn Feithicle – Comparáid idir dhá mhodh tástála astaíochtaí torainn 2011. Breathnaíodh ar roghanna éagsúla don togra agus chlúdaigh siad gnéithe comhshaoil, sóisialta agus geilleagair: 1. Gan athrú. Sa rogha seo, fanfaidh bailíocht na luachanna teorainneacha agus na lamháltas mar atá, i dteannta an tseanmhodha tomhais. 2. Modh nua – na seanluachanna teorainneacha. Sa rogha seo, cuirfear an modh tomhais nua agus an tacar luachanna teorainneacha reatha le chéile. 3. Modh nua – luachanna teorainneacha nua atá coibhéiseach leis na seanluachanna. Díríonn an rogha seo ar an modh tástála nua a úsáid i gcónasc le luachanna teorainneacha, ionas nach mbeidh ceanglais níos déine fós dá thoradh seachas mar atá san áireamh sna luachanna teorainneacha reatha don mhodh tástála agus don chur i bhfeidhm. Sa rogha seo, cuirfear luachanna teorainneacha nua i bhfeidhm nach n-athróidh an leibhéal déine i gcomparáid leis an seanchóras. 4. Modh nua – luachanna teorainneacha nua a d'fhéadfadh torann a laghdú. Sa rogha seo, moltar luachanna teorainneacha nua i gcónasc leis an modh tástála nua ionas go mbeifí ag súil le laghdú in astaíochtaí torainn údaraithe in aghaidh na mótarfheithicle. D'fhéadfadh na laghduithe molta maidir le luachanna teorainneacha torainn de 3 dB(A) d'fheithiclí éadroma agus 2 dB(A) i gcás tromfheithiclí teacht i bhfeidhm dhá bhliain ó dháta foilsithe an togra reatha seo. 5. Modh nua – luachanna teorainneacha nua a d'fhéadfadh torann a laghdú i gcur chuige dhá chéim. I gcomparáid le rogha 4, i rogha beartais 5, téitear sa tóir ar sprioc níos uaillmhianaí maidir le laghdú torainn. Bhainfí é seo amach in dhá chéim. D'fhéadfadh na laghduithe molta faoin gcéad chéim maidir le luachanna teorainneacha torainn de 2 dB(A) d'fheithiclí éadroma agus 1 dB(A) do thromfheithiclí teacht i bhfeidhm dhá bhliain ó dháta foilsithe an togra reatha seo. Is é atá sa dara céim laghdú 2 dB(A) d'fheithiclí éadroma agus 2 dB(A) do thromfheithiclí. Beidh níos mó iarrachta forbartha agus foireann níos déine de bhearta teicniúla de dhíth: dar leis an gconraitheoir, d'fhéadfaí an chéim seo a thabhairt isteach dhá bhliain tar éis na chéad chéime. Is laghduithe iomlána 4 dB(A) d'fheithiclí éadroma agus 3 dB(A) do thromfheithiclí a bheadh ann. Conclúid an scéil is ea go mba cheart rogha beartais 5 a roghnú. 3. Eilimintí dlí an togra · Achoimre ar an ngníomhaíocht atá beartaithe Nuashonraíonn an togra na ceanglais don chóras cineálcheadaithe maidir le leibhéil torainn mótarfheithiclí agus a sceithchóras. Go háirithe, tugann sé isteach modh tástála nua chun astaíochtaí torainn a thomhas, íslíonn sé luachanna teorainneacha torainn agus tugann isteach forálacha breise maidir le hastaíochtaí fuaime i nós imeachta cineálcheadaithe an AE. Ina theannta sin, tógann sé athruithe teicneolaíochta san áireamh maidir le híosmhéid torainn d'fheithiclí leictreacha agus leictreacha hibrideacha. · Bunús dlí Is é Airteagal 114 den Chonradh ar Fheidhmiú an Aontais Eorpaigh bunús dlí an togra seo. · Prionsabal na coimhdeachta Ós rud é go bhfuil teorainneacha astaíochtaí torainn agus an nós imeachta cineálcheadaithe do mhótarfheithiclí comhchuibhithe cheana féin is ag leibhéal an AE amháin is féidir modhnú a dhéanamh ar Threoir 70/157/CEE um Thorann ó Mhótarfheithiclí. Ní hamháin go gcoisceann an méid seo ilroinnt an Mhargaidh Inmheánaigh, ach áirithítear comhionannas ar fud an AE i gcaighdeáin sláinte, sábháilteachta agus chomhshaoil. Cuireann sé barainneachtaí scála ar fáil chomh maith: is féidir táirgí a dhéanamh do mhargadh na hEorpa ina iomláine, seachas iad á shaincheapadh chun cineálcheadú náisiúnta a fháil i ngach uile Bhallstát. I bhfianaise na leibhéal reatha de thorann timpeallachta agus líon reatha na saoránach a ndéanann sé difear dóibh, agus i bhfianaise teorainneacha torainn an AE a bheith gan athrú le deich mbliaina anuas, cé gur mhéadaigh na leibhéil tráchta, tuigtear é a bheith comhréireach aghaidh a thabhairt ar an scéal seo a réiteach. Is fearr a bhainfear cuspóirí an togra amach trí ghníomhaíocht ón Aontas toisc go seachnófar léi ilroinnt an Mhargaidh Inmheánaigh, rud a thiocfadh chun cinn murach an ghníomhaíocht, agus toisc go bhfeabhsófar léi sábháilteacht agus feidhmíocht chomhshaoil feithiclí. Is léir gur mar seo atá do theorainneacha torainn ó fheithiclí, de bharr chineál idirnáisiúnta na tráchta, onnmhairí feithiclí agus an fhéidearthacht go dtiocfadh rialacháin náisiúnta i bhfeidhm dá n-éagmais. Dá bhrí sin, comhlíonann an togra prionsabal na coimhdeachta. · Prionsabal na comhréireachta Comhlíonann an togra prionsabal na comhréireachta ar na cúiseanna seo a leanas. Faoi mar atá léirithe sa mheasúnú tionchair, comhlíonann an togra prionsabal na comhréireachta de bhrí nach dtéann sé thar a bhfuil gá leis chun nacuspóirí maidir le feidhmiú cuí an Mhargaidh Inmheánaigh a áirithiú agus foráil a dhéanamh, ag an am céanna, maidir le hardleibhéal sábháilteachta poiblí agus ardleibhéal cosanta comhshaoil. I bhfianaise na leibhéal reatha de thorann timpeallachta agus líon reatha na saoránach a ndéanann sé difear dóibh, agus i bhfianaise teorainneacha torainn an AE a bheith gan athrú le deich mbliaina anuas, cé gur mhéadaigh na leibhéil tráchta, tuigtear é a bheith comhréireach aghaidh a thabhairt ar an scéal seo a réiteach. Cuirtear go leor ionstraimí áitiúla eile i bhfeidhm freisin chun torann tráchta a laghdú, ach is ceart laghdú torainn a thabhairt isteach ag an bhfoinse, rud atá i bhfad níos éifeachtaí ón taobh teicniúil agus ón taobh eacnamaíoch. · Rogha ionstraimí Na hionstraimí atá beartaithe: Rialachán. Ní bheadh modhanna eile leormhaith ar na cúiseanna seo a leanas. Meastar gurb iomchuí Rialachán a úsáid toisc go gcinntíonn sé go gcomhlíonfar na ceanglais gan gá lena thrasuí i reachtaíocht Bhallstáit an AE. 4. Impleacht bhuiséadach Níl aon impleacht ag an togra do bhuiséad an Aontais. 5. Breis faisnéise · Insamhladh, treoirthréimhse agus idirthréimhse Tá idirthréimhse ghinearálta mar chuid den togra d’fhonn aga dóthanach tionscanta a thabhairt do mhonaróirí agus do lucht riaracháin feithiclí agus comhpháirteanna. Tá cur chuige á moladh ina bhfuil dhá chéim le moill dhá bhliain roimh fheidhmiú na chéad chéime (i.e. dhá bhliain tar éis theacht i bhfeidhm an Rialacháin seo) agus an dara céim le ceanglais níos déine agus moill eile de dhá bhliain (i.e. ceithre bliana tar éis theacht i bhfeidhm an Rialacáin). Is féidir glacadh leis an amchlár iomlán ceithre bliana mar a mhol an conraitheoir (measúnú tionchair) don chéad chéim nuair nach mbeidh gá athruithe móra a dhéanamh ar an bhfeithicil. Ach, de thoradh ar an bpróiseas comhairliúcháin faoi chuimsiú CARS 21, bhí an chuma air nach raibh sé go hiomlán oiriúnach maidir leis an dara céim a éileoidh athruithe móra ar innealtóireacht na feithicle. Dá bhrí sin, moltar go mbeadh trí bliana ann sa dara céim (amchlár iomlán cúig bliana). · Simpliú Déanfaidh an togra simpliú ar Threoir 70/157/CEE agus na leasuithe iardain a rinneadh uirthi a aisghairm. · Aisghairm reachtaíochta atá ann A luaithe a ghlacfar an togra, déanfar aisghairm ar an reachtaíocht reatha (Treoir 70/157/CEE agus na leasuithe iardain a rinneadh uirthi). · An Limistéar Eorpach Eacnamaíoch Baineann an gníomh atá beartaithe le hábhar de chuid LEE agus, dá bhrí sin, ba chóir go gcuimseodh sé an Limistéar Eorpach Eacnamaíoch. || 2011/0409 (COD) Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le leibhéal fuaime mótarfheithiclí (Téacs atá ábhartha maidir leis an LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de, Ag féachaint don togra ón gCoimisiún Eorpach, Ag féachaint don tuairim ó Choiste Eacnamaíoch agus Sóisialta na hEorpa[4], Tar éis dóibh an togra a chur chuig na Parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1) Is éard atá sa mhargadh inmheánach limistéar gan teorainneacha inmheánacha ina gcaithfear saorghluaiseacht earraí, daoine, seirbhísí agus caipitil a áirithiú. Chun na críche sin tá córas cuimsitheach cineálcheadaithe de chuid an Aontais curtha ar bun le haghaidh mótarfheithiclí. Ba cheart ceanglais theicniúla maidir le cineálcheadú mótarfheithiclí agus a sceithchóras i ndáil leis na leibhéil fuaime atá ceadaithe a chomhchuibhiú ionas go seachnófaí ceanglais a ghlacadh a bheadh difriúil ó Bhallstát go chéile agus go gcinnteofaí feidhmiú cuí an mhargaidh inmheánaigh agus, ag an am céanna, soláthar a dhéanamh d'ardleibhéal sábháilteachta poiblí agus cosanta comhshaoil. (2) Le Treoir 70/157/CEE an 6 Feabhra 1970 maidir le comhfhogasú dhlíthe na mBallstát a bhaineann leis an leibhéal fuaime is incheadaithe agus leis an gcóras sceite do mhótarfheithiclí[5] comhchuibhíodh ceanglais theicniúla éagsúla na mBallstát maidir leis an leibhéal fuaime atá ceadaithe do mhótarfheithiclí agus dá sceithchórais chun na críche an margadh inmheánach a bhunú agus a oibriú. Chun críocha dea‑fheidhmiú an mhargaidh inmheánaigh agus chun cur i bhfeidhm aonfhoirmeach agus comhsheasmhach a áirithiú ar fud an Aontais, is iomchuí Rialachán a chur in ionad na Treorach sin. (3) Is rialachán faoi leith é an Rialachán seo i gcomhthéacs an nós imeachta cineálcheadaithe faoi Threoir 2007/46 ó Pharlaimint na hEorpa agus ón gComhairle an 5 Meán Fómhair 2007 lena mbunaítear creat i gcomhair mótarfheithiclí agus a leantóirí, agus córais, comhpháirteanna agus aonaid theicniúla faoi leith atá ceaptha le haghaidh feithiclí den sórt sin a cheadú (Treoir Réime)[6]. (4) I dTreoir 70/157/CEE tagraítear do Rialachán Uimh. 51[7] Choimisiún Eacnamaíochta na Náisiún Aontaithe don Eoraip (UNECE) maidir le hastaíochtaí torainn, ar páirtí conarthach ann an tAontas, ina sonraítear an modh tástála le haghaidh astaíochtaí torainn. (5) Ón uair a glacadh é i leith, leasaíodh Treoir 70/157/CEE go suntasach roinnt uaireanta. Ní fuarthas na héifeachtaí a rabhthas ag súil leo ón laghdú is déanaí ar theorainneacha torainn le haghaidh mótarfheithiclí, a tugadh isteach i 1995. Rinneadh staidéir lenar cruthaíodh nár léirigh an modh tástála a úsáideadh faoin Treoir iompraíocht tiomána réalaíoch i dtrácht uirbeach a thuilleadh. Go háirithe, mar a tugadh ar aird sa pháipéar uaine maidir le Beartas Torainn Amach Anseo 1996[8], rinneadh an méid a chuireann torann rollta bonn leis an astaíocht torainn iomlán a ghannmheas faoin modh tástála. (6) Dá bhrí sin, ba cheart don Rialachán seo modh éagsúil a thabhairt isteach i ndáil leis an modh éigeantach i dTreoir 70/157/CEE. Ba cheart an modh sin a bheith bunaithe ar an modh a d'fhoilsigh Meitheal UNECE maidir le Fuaim (GRB) in 2007 inar ionchorpraíodh leagan ó 2007 de chaighdeáin ISO 362[9]. Cuireadh torthaí an tseanmhodha tástála agus an mhodha tástála nua araon faoi bhráid an Choimisiúin. (7) Meastar gur léiriú maith é an modh tástála nua ar astaíochtaí torainn i ngnáthdhálaí tráchta, ach níl sé chomh hionadaíoch céanna i gcomhair astaíochtaí torainn sna dálaí is measa. Dá bhrí sin, is gá forálacha breise maidir le hastaíocht fuaime a chur chun feidhme sa Rialachán seo. Bunaítear leis na forálacha sin ceanglais choisctheacha lena mbeartaítear dálaí tiomána na feithicle i bhfíorthrácht a chumhdach lasmuigh de thimthriall tiomána an chineálcheadaithe. Tá na dálaí tiomána sin ábhartha maidir leis an gcomhshaol agus ní mór a áirithiú nach bhfuil difríocht mhór idir astaíocht fuaime feithicle i ndálaí tiomána sráide agus an toradh is féidir a bheith ag súil leis ar an tástáil cineálcheadaithe le haghaidh na feithicle áirithe sin. (8) Ba cheart don Rialachán seo teorainneacha torainn a laghdú tuilleadh freisin. Ba cheart a chur san áireamh ann Rialachán (CE) Uimh. 661/2009 ó Pharlaimint na hEorpa agus ón gComhairle an 13 Iúil 2009 maidir leis na ceanglais i gcomhair cineálcheadaithe le haghaidh sábháilteachta ginearálta mótarfheithiclí, a leantóirí agus a gcóras, a gcomhpháirteanna agus a n-aonad teicniúil leithleach atá beartaithe dóibh[10], lenar tugadh isteach ceanglais nua ní ba dhéine maidir le boinn mótarfheithiclí. Ba cheart staidéir a aibhsíonn éifeachtaí cránais agus sláinte torainn tráchta bhóthair[11][12], agus na costais agus na tairbhí gaolmhara a thabhairt d'aire[13]. (9) Ba cheart na luachanna teorainneacha foriomlána a laghdú maidir le gach foinse torainn ó mhótarfheithiclí lena n‑áirítear an aer‑iontógáil thar an ngléasra cumhachta agus an sceithchóras ag cur san áireamh an méid laghdaithe torainn a fhaightear de bharr na mbonn, rud a ndírítear air i Rialachán (CE) Uimh. 661/2009. (10) De thoradh na dtairbhí don chomhshaol lena rabhthas ag súil ó fheithiclí iompair de bhóthar de chineál leictreach hibrideach agus de chineál iomlán leictreach, laghdaíodh go suntasach an torann a astaíonn feithiclí den sórt sin. Dá thoradh sin cuireadh deireadh le foinse thábhachtach rabhaidh inchloiste a úsáideann coisithe dalla agus lagamhairc agus rothaithe, i measc úsáideoirí eile bóthair, chun a bheith ar an airdeall go bhfuil na feithiclí sin ag teacht, i láthair nó ag imeacht. Chun na críche sin, tá an tionscal ag forbairt córas fuaimíoch chun cúiteamh a dhéanamh as an easpa rabhaidh inchloiste sin ó fheithiclí leictreacha agus leictreacha hibrideacha. Ba cheart comhchuibhiú a chur i bhfeidhm ar fheidhmíocht na gcóras inchloiste sin a fheistítear ar fheithiclí agus a thugann rabhadh go bhfuil an fheithicil ag teacht. Ba cheart é a fhágáil faoi rogha na monaróirí, áfach, córais den sórt sin a fheistiú. (11) Chun reachtaíocht chineálcheadaithe an Aontais a shimpliú, i gcomhréir le moltaí Thuarascáil CARS 21[14] ó 2007, is iomchuí an Rialacháin seo a bhunú ar Rialachán Uimh. 51 UNECE maidir le hastaíochtaí torainn ó thaobh an mhodha tástála de agus ar Rialachán Uimh. 59 UNECE maidir le córais tosta[15] ó thaobh córais tosta sceite athsholáthair de. (12) Chun go mbeidh an Coimisiún in ann tagairt dhíreach a dhéanamh do Rialachán Uimh. 51 agus Rialachán Uimh. 59 de chuid UNECE in ionad cheanglais theicniúla an Rialacháin seo tráth a leagfar na luachanna teorainneacha i ndáil leis an modh tástála nua síos sna Rialacháin sin, nó chun go mbeidh sé in ann na ceanglais sin a oiriúnú d'fhorbairtí teicniúla agus eolaíocha, ba cheart an chumhacht a tharmligean chuig an gCoimisiún gníomhartha a ghlacadh i gcomhréir le hAirteagal 290 den CFAE i ndáil le leasú na bhforálacha in Iarscríbhinní a ghabhann leis an Rialachán seo a bhaineann leis na modhanna tástála agus leibhéil fuaime. Tá sé de thábhacht ar leith go ndéanfaidh an Coimisiún comhairliúcháin iomchuí le linn an ullmhúcháin a bheidh ar bun aige. Ba cheart don Choimisiún, le linn dó gníomhartha tarmligthe a ullmhú agus a tharraingt suas, a áirithiú go ndéanfar doiciméid ábhartha a chur chuig Parlaimint na hEorpa agus chuig an gComhairle ar bhealach comhuaineach, tráthúil agus iomchuí. (13) De thoradh creat rialála nua a bheith á chur i feidhm ag an Rialachán seo, ba cheart Treoir 70/157/CEE a aisghairm, TAR ÉIS AN RIALACHÁN SEO A GHLACADH: Airteagal 1 Ábhar Bunaítear leis an Rialachán seo na ceanglais riaracháin agus theicniúla i gcomhair cineálcheadú an AE le haghaidh na bhfeithiclí nua ar fad dá dtagraítear in Airteagal 2 maidir lena leibhéal fuaime agus a sceithchórais agus i gcomhair díol agus cur i seirbhís páirteanna agus trealaimh atá ceaptha do na feithiclí sin. Airteagal 2 Raon feidhme Beidh feidhm ag an Rialachán seo maidir le feithiclí de chatagóirí M1, M2, M3, N1, N2 agus N3, mar atá sainithe in Iarscríbhinn II a ghabhann le Treoir 2007/46/CE agus maidir leis na córais, comhpháirteanna agus aonaid theicniúla leithleacha a cheaptar agus a thógtar le haghaidh feithiclí den sórt sin. Airteagal 3 Sainmhínithe Chun críocha an Rialacháin seo, beidh feidhm ag na sainmhínithe seo a leanas: (1) ciallaíonn "ceadú feithicle" ceadú cineáil feithicle maidir le torann; (2) ciallaíonn "cineál feithicle" sraith feithiclí mar atá sainithe in Iarscríbhinn II, Cuid B a ghabhann le Treoir 2007/46/CE; (3) ciallaíonn "uasmhais" an uasmhais atá ceadaithe go teicniúil arna dearbhú ag monaróir na feithicle; De mhaolú ar phointe (3), féadfaidh an uasmhais a bheith níos mó ná an uasmhais a údaraíonn údaráis na mBallstát. (4) ciallaíonn "cumhacht rátaithe innill" cumhacht an innill arna sloinneadh in kW (UNECE) agus arna tomhas le modh UNECE de bhun Rialachán Uimh. 85 UNECE[16]; (5) ciallaíonn "trealamh caighdeánach" cumraíocht bhunúsach feithicle lena n‑áirítear gach suiteáil a fheistítear uirthi gan a bheith ina cúis le sonraíochtaí breise maidir leis an gcumraíocht nó maidir leis an leibhéal trealaimh, ach í feistithe leis na suiteálacha ar fad a cheanglaítear de réir na ngníomhartha rialála atá luaite in Iarscríbhinn IV nó in Iarscríbhinn XI a ghabhann le Treoir 2007/46/CE; (6) ciallaíonn "mais an tiománaí" mais arna rátú ag 75 kg suite ag an bpointe tagartha do shuí an tiománaí; (7) ciallaíonn "mais feithicle in ord reatha" (mro) mais na feithicle, lena n‑áirítear mais an tiománaí, an bhreosla agus na leachtanna, agus í feistithe leis an trealamh caighdeánach i gcomhréir le sonraíochtaí an mhonaróra. Má tá siad feistithe, áireofar mais na cabhlach, an chábáin, na feiste cúplála agus an rotha (na rothaí) spártha chomh maith leis na huirlisí. Beidh na humair bhreosla líonta go 90 % ar a laghad dá dtoilleadh; (8) ciallaíonn "luas rátaithe innill" (S) an luas innill dearbhaithe de réir imrothluithe sa nóiméad (ISN) ag a ngineann an t-inneall a uas-ghlanchumhacht rátaithe de bhun Rialachán Uimh. 85 UNECE nó, i gcás ina sroichtear an uas-ghlanchumhacht rátaithe ag roinnt luasanna, an luas is airde díobh sin; (9) ciallaíonn "cóimheas cumhachta/maise" (PMR) cainníocht uimhriúil i gcomhréir leis an bhfoirmle atá leagtha amach i bpointe 4.1.2.1.1 d'Iarscríbhinn II; (10) ciallaíonn "pointe tagartha" ceann de na nithe seo a leanas: (a) i gcás feithiclí i gcatagóirí M1, N1: (i) i gcás feithiclí ina bhfuil an t-inneall chun tosaigh, foirceann tosaigh na feithicle; (ii) i gcás feithiclí ina bhfuil an t-inneall i lár, lár na feithicle; (iii) i gcás feithiclí ina bhfuil an t-inneall ar gcúl, foirceann cúil na feithicle; (b) i gcás gach feithicle de chatagóirí M2, M3, N2, N3 teorainn an innill is giorra do thosach na feithicle. (11) ciallaíonn "sprioc‑luasghéarú" luasghéarú agus an scóig leathoscailte i dtrácht uirbeach agus díortha ó ríomhanna staitistiúla; (12) ciallaíonn "luasghéarú tagartha" an luasghéarú ar ceangal é i rith na tástála luasghéaraithe ar an raon tástála; (13) ciallaíonn "fachtóir ualúcháin chóimheasa giaranna" (k) cainníocht uimhriúil gan toise a úsáidtear chun torthaí tástála dhá chóimheas giaranna a chomhcheangal, ar torthaí iad a fuarthas le linn na tástála luasghéaraithe agus na tástála luais sheasmhaigh; (14) ciallaíonn "fachtóir cumhachta páirtí" (kP) cainníocht uimhriúil gan toise a úsáidtear le haghaidh chomhcheangal ualaithe thorthaí na tástála luasghéaraithe agus na tástála luais sheasmhaigh i gcás feithiclí; (15) ciallaíonn "réamh‑luasghéarú" feiste rialaithe luasghéaraithe a chur i bhfeidhm roimh AA' chun na críche luasghéarú cobhsaí a bhaint amach idir AA' agus BB' dá dtagraítear i bhfigiúr 1 i bhFoscríbhinn 1 a ghabhann le hIarscríbhinn II; (16) ciallaíonn "cóimheasa giaranna glasáilte" rialú an traiseolta sa dóigh nach bhféadtar giar an traiseolta a athrú i rith tástála; (17) ciallaíonn "fine dheartha an chórais tosta nó chomhpháirteanna an chórais tosta" grúpa córas tosta nó grúpa comhpháirteanna córas tosta ina bhfuil na saintréithe ar fad a leanas mar an gcéanna: (a) sreabhadh glan gáis a bheith ann, ar de na gáis sceite é, tríd an ábhar snáithíneach ionsúiteach nuair a bhíonn sé i dteagmháil leis an ábhar sin; (b) an cineál snáithíní; (c) más infheidhme, sonraíochtaí an cheanglóra; (d) meántoisí na snáithíní; (e) dlús pacáistíochta íosta na snáithíní i mbulc de réir kg/m³; (f) an dromchla teagmhála uasta idir an sreabhadh gáis agus an t-ábhar ionsúiteach; (18) ciallaíonn "córas tosta" sraith iomlán comhpháirteanna atá riachtanach chun an torann a dhéanann inneall agus a sceitheadh a theorannú; (19) ciallaíonn "córais tosta de chineálacha éagsúla" córais tosta a bhfuil difríocht shuntasach eatarthu ó thaobh ceann amháin ar a laghad de na nithe seo a leanas de: (a) trádainmneacha nó trádmharcanna a gcomhpháirteanna; (b) saintréithe na n‑ábhar a bhfuil a gcomhpháirteanna déanta díobh, cé is moite de bhratú na gcomhpháirteanna sin; (c) cruth nó méid a gcomhpháirteanna; (d) prionsabail oibriúcháin ceann amháin dá gcomhpháirteanna ar a laghad; (e) cóimeáil a gcomhpháirteanna; (f) líon na gcóras tosta sceite nó a gcomhpháirteanna; (20) ciallaíonn "córas tosta athsholáthair nó comhpháirteanna córais den sórt sin" aon pháirt den chóras tosta atá sainithe i bpointe (17) atá ceaptha lena húsáid ar fheithicil, seachas páirt den chineál arna fheistiú ar an bhfeithicil sin tráth a chuirtear isteach ar son a chineálcheadaithe é de bhun an Rialacháin seo; (21) ciallaíonn "Córas Fuaimiúil Foláirimh d’Fheithicil" (AVAS) córais d'fheithiclí iompair de bhóthar de chineál leictreach hibrideach agus de chineál iomlán leictreach a thugann faisnéis do choisithe agus d'úsáideoirí soghonta bóthair faoi oibríocht feithicle. Airteagal 4 Oibleagáidí ginearálta na mBallstát 1. Ní fhéadfaidh Ballstáit, ar fhorais a bhaineann leis an leibhéal fuaime atá ceadaithe agus leis an sceithchóras, diúltú cineálcheadú an AE nó cineálcheadú náisiúnta a dheonú i ndáil le cineál mótarfheithicle nó cineál sceithchórais nó comhpháirt de chóras den sórt sin a mheastar a bheith ina aonad teicniúil leithleach i gcás ina gcomhlíonfar na coinníollacha seo a leanas: (a) comhlíonann an fheithicil na ceanglais in Iarscríbhinn I, (b) comhlíonann an sceithchóras nó aon chomhpháirt de, arna mheas mar aonad teicniúil leithleach laistigh de bhrí phointe (25) d'Airteagal 3 de Threoir 2007/46/CE, na ceanglais in Iarscríbhinn X a ghabhann leis an Rialachán seo. 2. Ní fhéadfaidh Ballstáit, ar fhorais a bhaineann leis an leibhéal fuaime atá ceadaithe agus leis an sceithchóras, díol, clárú, cur i seirbhís nó úsáid aon fheithicle a dhiúltú ná a thoirmeasc i gcás ina gcomhlíonfaidh leibhéal fuaime agus sceithchóras na feithicle sin na ceanglais in Iarscríbhinn I. 3. Ní fhéadfaidh Ballstáit, ar fhorais a bhaineann leis an leibhéal fuaime atá ceadaithe agus leis an sceithchóras, toirmeasc a chur ar sceithchóras nó aon chomhpháirt de a chur ar an margadh i gcás ina measfar é a bheith ina aonad teicniúil leithleach laistigh de bhrí phointe (25) d'Airteagal 3 de Threoir 2007/46/CE má tá sé de réir cineáil ar deonaíodh cineálcheadú ina leith i gcomhréir leis an Rialachán seo. Airteagal 5 Oibleagáidí ginearálta na monaróirí 1. Áiritheoidh monaróirí go bhfuil an fheithicil, a hinneall agus a córas laghdaithe torainn deartha, tógtha agus cóimeáilte ar dhóigh go bhféadfaidh an fheithicil, sa ghnáthúsáid, forálacha an Rialacháin seo a chomhlíonadh, in ainneoin an tonnchreatha a dhéantar uirthi. 2. Áiritheoidh monaróirí go bhfuil an córas laghdaithe torainn deartha, tógtha agus cóimeáilte ar dhóigh go bhféadfaidh sé na feiniméin chreimneacha dá nochtar é a sheasamh go réasúnta, ag cur dálaí úsáide na feithicle san áireamh. 3. Beidh an monaróir freagrach d'údarás an cheadaithe as gach gné den phróiseas ceadaithe agus as comhréireacht táirgeachta a áirithiú, is cuma má tá páirt dhíreach ag an monaróir i ngach céim de thógáil na feithicle, an chórais, na comhpháirte nó an aonaid theicniúil leithleach nó nach bhfuil. Airteagal 6 Luachanna teorainneacha Ní sháróidh an leibhéal fuaime arna thomhas i gcomhréir leis na forálacha in Iarscríbhinn II na teorainneacha atá leagtha amach in Iarscríbhinn III. Airteagal 7 Clásal um athbhreithniú Laistigh de thrí bliana tar éis an dáta dá dtagraítear in Iarscríbhinn III, an tríú colún, céim 1, a ghabhann leis an Rialachán seo, déanfaidh an Coimisiún staidéar mionsonraithe chun a fháil amach an bhfuil na teorainneacha torainn iomchuí. Ar bhonn chonclúidí an staidéir sin, féadfaidh an Coimisiún, más iomchuí, tograí a thíolacadh chun an Rialachán seo a leasú. Airteagal 8 Forálacha breise maidir le hastaíocht fuaime (ASEP) 1. Beidh feidhm ag mír 2 agus ag mír 6 den dara fomhír den mhír seo maidir le feithiclí de chatagóirí M1 agus N1 atá feistithe le hinneall dócháin inmheánaigh. Measfar go comhlíonann feithiclí na ceanglais in Iarscríbhinn X, má sholáthraíonn monaróir na feithicle doiciméid theicniúla do na húdaráis chineálcheadaithe a léiríonn i ndáil leis an difríocht idir luas innill uasta agus íosta na bhfeithiclí ag BB'[17], i gcás aon dálaí tástála laistigh de raon rialaithe ASEP atá sainithe i bpointe 3.3 d'Iarscríbhinn VIII, maidir leis na dálaí atá leagtha amach in Iarscríbhinn II, nach sáróidh an difríocht sin 0,15 x S. 2. Astaíochtaí fuaime na feithicle i ndálaí tipiciúla tiomána ar bhóthar, ar dálaí iad atá éagsúil ó na dálaí faoinar rinneadh an tástáil chineálcheadaithe atá leagtha amach in Iarscríbhinn II, ní imeoidh na hastaíochtaí fuaime sin ar bhealach míréasúnta ó thoradh na tástála. 3. Ní dhéanfaidh monaróir na feithicle aon fheiste nó nós imeachta de chineál meicniúil, leictreach, teirmeach nó eile a athrú, a choigeartú ná a thabhairt isteach d'aon ghnó chun na críche ceanglais an Rialacháin seo maidir le hastaíocht torainn a chomhlíonadh, agus chuige sin amháin, ar feiste nó nós imeachta é nach bhfuil oibríochtúil i rith oibriúcháin thipiciúil ar bhóthar i ndálaí a bhfuil feidhm ag ASEP maidir leo. 4. Comhlíonfaidh an fheithicil ceanglais Iarscríbhinn VIII a ghabhann leis an Rialachán seo. 5. San iarratas ar chineálcheadú, soláthróidh an monaróir ráiteas, arna bhunú i gcomhréir leis an múnla atá leagtha amach i bhFoscríbhinn 1 d'Iarscríbhinn VIII, go gcomhlíonann an cineál feithicle atá le ceadú ceanglais Airteagal 8(1) agus 8(2). Airteagal 9 Córas Fuaimiúil Foláirimh d'Fheithicil (AVAS) I gcás ina gcinnfidh monaróirí AVAS a shuiteáil i bhfeithiclí, comhlíonfar ceanglais Iarscríbhinn X. Airteagal 10 Na hIarscríbhinní a leasú 1. Tabharfar de chumhacht don Choimisiún gníomhartha tarmligthe a ghlacadh chun Iarscríbhinn I go hIarscríbhinn XI a leasú. 2. Nuair a leagfar síos i Rialachán Uimh. 51 UNECE na luachanna teorainneacha a bhaineann leis an modh tástála, breithneoidh an Coimisiún tagairt dhíreach do na ceanglais chomhfhreagracha de chuid Rialachán Uimh. 51 agus Rialachán 59 UNECE a chur in ionad na gceanglas teicniúil atá leagtha síos in Iarscríbhinn III. Airteagal 11 An tarmligean a fheidhmiú 1. Tugtar na cumhachtaí chun gníomhartha tarmligthe a ghlacadh don Choimisiún faoi réir na gcoinníollacha atá leagtha síos san Airteagal seo. 2. Déanfar na cumhachtaí chun na gníomhartha tarmligthe dá dtagraítear in Airteagal 10(1) a ghlacadh a thabhairt don Choimisiún ar feadh tréimhse neamhchinntithe ama ó dháta glactha an Rialacháin seo. 3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 10(1) a chúlghairm am ar bith. I gcás cinnidh maidir le cúlghairm, cuirfear deireadh le tarmligean na cumhachta a bheidh sonraithe sa chinneadh sin. Tiocfaidh sé i bhfeidhm an lá tar éis fhoilsiú an chinnidh san Iris Oifigiúil nó ag dáta níos déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin. 4. A luaithe a ghlacfaidh sé gníomh tarmligthe, tabharfaidh an Coimisiún fógra ina leith sin do Pharlaimint na hEorpa agus don Chomhairle ag an am céanna. 5. Ní thiocfaidh gníomh tarmligthe arna ghlacadh de bhun Airteagal 10(1) i bhfeidhm ach amháin mura ndéanann Parlaimint na hEorpa ná an Chomhairle agóid ina choinne laistigh de thréimhse dhá mhí ó fhógra faoin ngníomh sin a thabhairt do Pharlaimint na hEorpa agus don Chomhairle nó más rud é, sula dtéann an tréimhse sin in éag, go gcuireann Parlaimint na hEorpa agus an Chomhairle araon in iúl nach ndéanfaidh siad agóid ina choinne. Cuirfear aon mhí amháin leis an tréimhse sin ar thionscnamh ó Pharlaimint na hEorpa nó ón gComhairle. Airteagal 12 Agóidí i gcoinne gníomhartha tarmligthe 1. Féadfaidh Parlaimint na hEorpa agus an Chomhairle agóid a dhéanamh i gcoinne an ghnímh tharmligthe laistigh de dhá mhí tar éis an dáta a fhaightear fógra. Ar thionscnamh Pharlaimint na hEorpa nó na Comhairle, cuirfear síneadh mí amháin leis an tréimhse sin. 2. Más rud é, ar dhul in éag don tréimhse sin, nach bhfuil agóid déanta i gcoinne an ghnímh tharmligthe ag Parlaimint na hEorpa ná ag an gComhairle, nó más rud é, roimh an dáta sin, go gcuireann an dá institiúid sin fógra chuig an gCoimisiún Eorpach á rá go bhfuil cinneadh déanta acu gan agóidí a dhéanamh, tiocfaidh an gníomh tarmligthe i bhfeidhm ar an dáta atá luaite ina fhorálacha. 3. Má dhéanann Parlaimint na hEorpa nó an Chomhairle agóid i gcoinne an ghnímh tharmligthe, ní thiocfaidh sé i bhfeidhm. Luafaidh an institiúid a mbeidh agóid á déanamh aici na cúiseanna atá le hagóid a dhéanamh i gcoinne an ghnímh tharmligthe. Airteagal 13 Nós imeachta práinne 1. Maidir le gníomhartha tarmligthe arna nglacadh faoi Airteagal 10(1), tiocfaidh siad i bhfeidhm gan mhoill agus beidh feidhm acu fad nach ndéanfar agóid i gcomhréir le mír 2. Luafar na cúiseanna ar úsáideadh an nós imeachta práinne san fhógra faoi ghníomh tarmligthe a thabharfar do Pharlaimint na hEorpa agus don Chomhairle. 2. Féadfaidh Parlaimint na hEorpa nó an Chomhairle agóid a dhéanamh i gcoinne gnímh tharmligthe i gcomhréir leis an nós imeachta dá dtagraítear in Airteagal 11(5). Ina leithéid de chás, déanfaidh an Coimisiún an gníomh a aisghairm gan mhoill tar éis fógra a thabairt faoi chinneadh Pharlaimint na hEorpa nó na Comhairle agóid a dhéanamh. Airteagal 14 Forálacha idirthréimhseacha 1. Ní neamhbhaileoidh an Rialachán seo aon chineálcheadú de chuid an AE a tugadh d’fheithiclí nó do chórais, do chomhpháirteanna nó d’aonaid theicniúla ar leith roimh an dáta atá leagtha síos in Airteagal 16. 2. Leanfaidh údaráis an cheadaithe de shíneadh cheaduithe na bhfeithiclí, na gcóras, na gcomhpháirteanna nó na n-aonad teicniúil leithleach sin a dheonú faoi théarmaí Threoir 70/157/CEE. 3. Go dtí an [DÁTA: Ar feadh na chéad chúig bliana tar éis theacht i bhfeidhm an Rialacháin seo], feithiclí ina bhfuil gléasra cumhachta hibrideach sraithe, agus ina bhfuil inneall dócháin breise gan chúpláil mheicniúil leis an ngléasra cumhachta, beidh siad ar eisiamh ó cheanglais Airteagal 8. Airteagal 15 Aisghairm 1. Aisghairtear Treoir 70/157/CEE. 2. Déanfar tagairtí don Treoir aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil a leagtar amach in Iarscríbhinn XII. Airteagal 16 Teacht i bhfeidhm 1. Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh. 2. Beidh feidhm aige ó [dhá bhliain tar éis a ghlactha]. Beidh an Rialachán seo ina cheangal go huile agus go hiomlán agus infheidhme go díreach i ngach Ballstát. Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán An tUachtarán [...] [...] LIOSTA IARSCRÍBHINNÍ Iarscríbhinn I Cineálcheadú an AE maidir le leibhéal fuaime cineáil feithicle Foscríbhinn 1: Doiciméad faisnéise Foscríbhinn 2: Múnla do Dheimhniú Chineálcheadú an AE Foscríbhinn 3: Sonraí na feithicle agus na tástála Iarscríbhinn II Modhanna agus uirlisí chun an torann a dhéanann mótarfheithiclí a thomhas Foscríbhinn 1: Figiúir Iarscríbhinn III Luachanna teorainneacha Iarscríbhinn IV Córais tosta ina bhfuil ábhar snáithíneach ionsúite fuaime Foscríbhinn 1: Figiúr – Gaireas tástála le haghaidh riochtú trí fhrithbhualadh Iarscríbhinn V Torann an aeir chomhbhrúite Foscríbhinn 1: Figiúr – Suíomhanna an mhicreafóin chun torann an aeir chomhbhrúite a thomhas Iarscríbhinn VI Seiceálacha ar chomhréireacht táirgeachta i gcomhair feithiclí Iarscríbhinn VII Sonraíochtaí na láithreach tástála Iarscríbhinn VIII || An modh tomhais chun meastóireacht a dhéanamh ar chomhlíonadh na bhforálacha breise maidir le hastaíocht fuaime || Foscríbhinn 1: Ráiteas comhlíontachta i leith na bhforálacha breise maidir le hastaíocht fuaime Iarscríbhinn IX Bearta chun inchloisteacht feithiclí hibrideacha agus leictreonacha a áirithiú Iarscríbhinn X || Cineálcheadú an AE maidir le leibhéal fuaime sceithchóras mar aonaid theicniúla leithleacha (sceithchórais athsholáthair) || Foscríbhinn 1: Doiciméad faisnéise || Foscríbhinn 2: Múnla do Dheimhniú Chineálcheadú an AE || Foscríbhinn 3: Múnla do mharc chineálcheadú an AE || Foscríbhinn 4: Gaireas tástála || Foscríbhinn 5: Pointí tomhais – Cúlbhrú Iarscríbhinn XI Seiceálacha ar chomhréireacht táirgeachta i gcomhair sceithchóras mar aonaid theicniúla leithleacha Iarscríbhinn XII Tábla Comhghaoil Iarscríbhinn I Cineálcheadú an AE maidir le leibhéal fuaime cineáil feithicle 1. || IARRATAS AR CHINEÁLCHEADÚ AN AE LE hAGHAIDH CINEÁIL FEITHICLE 1.1. || Is é monaróir na feithicle a chuirfidh isteach an t-iarratas ar chineálcheadú an AE de bhun Airteagal 7(1) agus (2) de Threoir 2007/46/CE le haghaidh feithicle maidir lena leibhéal fuaime. 1.2. || Tá múnla don doiciméad faisnéise tugtha i bhFoscríbhinn 1. 1.3. || Ní mór don mhonaróir feithicil atá ionadaíoch don chineál a bhfuil sé ag iarraidh cineálcheadú ina leith a chur isteach chuig na seirbhísí teicniúla atá freagrach as na tástálacha. 1.4 || Arna iarraidh do na seirbhísí teicniúla, ní mór eiseamal den sceithchóras agus inneall den toilleadh sorcóra céanna agus den chumhacht uasta rátaithe chéanna, ar a laghad, is atá feistithe ar an bhfeithicil a bhfuiltear ag iarraidh cineálcheadú ina leith a chur isteach freisin. 2. || MARCÁLACHA 2.1. || Ní mór an méid seo a leanas a bheith ar chomhpháirteanna an sceithchórais agus an chórais iontógála, cé is moite de crua‑earraí greamaitheach agus píobáin: 2.1.1. || trádmharc nó trádainm mhonaróir na gcóras agus a gcomhpháirteanna; 2.1.2. || tuairisc thrádála an mhonaróra. 2.2. || Ní mór na marcálacha sin a bheith soléite agus doscriosta, fiú má tá an córas feistithe ar an bhfeithicil. 3. || DEONÚ CHINEÁLCHEADÚ AN AE LE hAGHAIDH CINEÁIL FEITHICLE 3.1. || Má chomhlíontar na ceanglais ábhartha, deonófar cineálcheadú an AE de bhun Airteagal 9(3) agus, más infheidhme, Airteagal 10(4) de Threoir 2007/46/CE. 3.2. || Tá múnla do dheimhniú chineálcheadú an AE tugtha i bhFoscríbhinn 2. 3.3. || Sannfar uimhir cheadaithe do gach cineál feithicle arna cheadú i gcomhréir le hIarscríbhinn VII a ghabhann le Treoir 2007/46/CE. Ní shannfaidh an Ballstát céanna an uimhir chéanna do chineál feithicle eile 4. || LEASUITHE AR CHINEÁLCHEADUITHE || I gcás athruithe ar an gcineálcheadú de bhun an Rialacháin seo, beidh feidhm ag forálacha Airteagail 13, 14, 15, 16 agus 17(4) de Threoir 2007/46/CE. 5. || SOCRUITHE MAIDIR LEIS AN gCOMHRÉIREACHT TÁIRGEACHTA 5.1. || Déanfar bearta chun comhréireacht táirgeachta a áirithiú i gcomhréir leis na ceanglais atá leagtha síos in Airteagal 12 de Threoir 2007/46/CE. 5.2. || Forálacha speisialta: 5.2.1. || Na tástálacha atá leagtha síos in Iarscríbhinn VI a ghabhann leis an Rialachán seo, comhfhreagraíonn siad do na tástálacha dá dtagraítear i bpointe 2.3.5 d'Iarscríbhinn X a ghabhann le Treoir 2007/46/CE. 5.2.2. || Uair gach re bliain de ghnáth a bheidh i gceist le minicíocht na gcigireachtaí dá dtagraítear i bpointe 3 d'Iarscríbhinn X a ghabhann le Treoir 2007/46/CE. Foscríbhinn 1 Doiciméad faisnéise Uimh. ... de bhun Iarscríbhinn I a ghabhann le Treoir 2007/46/CE[18] maidir le cineálcheadú an AE le haghaidh feithicle i dtaca leis an leibhéal fuaime atá ceadaithe agus an sceithchóras Más infheidhme an fhaisnéis seo a leanas, ní foláir trí chóip di agus liosta den inneachar san áireamh a sholáthar. Ní foláir aon líníochtaí a sholáthar sa scála iomchuí agus iad mionsonraithe go leor ar pháipéar de mhéid A4 nó ar fhillteán i bhformáid A4. Ní foláir go mbeidh grianghraif, más ann dóibh, mionsonraithe go leor. Má tá rialtáin leictreonacha ag na córais, comhpháirteanna nó aonaid theicniúla leithleacha, ní foláir faisnéis maidir lena bhfeidhmiú a sholáthar. 0. Gnéithe Ginearálta 0.1. Déantús (trádainm an mhonaróra): 0.2. Cineál agus tuairiscí ginearálta: 0.3. Modh sainaitheantais an chineáil, má tá sé marcáilte ar an bhfeithicil (b): 0.3.1. Suíomh na marcála sin: 0.4. Catagóir na feithicle (c): 0.5. Ainm agus seoladh an mhonaróra: 0.8. Seoladh (nó seoltaí) na monarchan (monarchana) cóimeála: 1. Saintréithe ginearálta tógala na feithicle 1.1. Grianghraif agus/nó líníochtaí d’fheithicil ionadaíoch: 1.3.3. Acastóirí arna gcumhachtú (líon, ionad, idirnasc): 1.6. Suíomh agus leagan amach an innill: 2. Maiseanna agus toisí (e) (in kg agus mm) (Déan tagairt do líníocht más iomchuí) 2.4. Raon thoisí na feithicle (foriomlán) 2.4.1. Don fhonnadh gan chabhail 2.4.1.1. Fad (j): 2.4.1.2. Leithead (k): 2.4.2. Don fhonnadh leis an gcabhail 2.4.2.1. Fad (j): 2.4.2.2. Leithead (k): 2.6. Mais na feithicle leis an gcabhail in ord reatha, nó mais an fhonnaidh leis an gcábán mura bhfeistíonn an monaróir an chabhail (le trealamh caighdeánach, lena n-áirítear fuarthán, olaí, breosla, uirlisí, roth spártha agus an tiománaí) (o) (uasta agus íosta): 3. Gléasra cumhachta (q) 3.1. Monaróir: 3.1.1. Cód innill an mhonaróra: (Mar atá marcáilte ar an inneall, nó modh eile sainaitheantais) 3.2. Inneall dócháin inmheánaigh 3.2.1.1. Prionsabal oibre: adhaint dheimhneach/adhaint chomhbhrú, ceithre bhuille/dhá bhuille[19]. 3.2.1.2. Líon agus leagan amach sorcóirí: 3.2.1.2.3. Ord lasta: 3.2.1.3. Toilleadh an innill (s): cm3 3.2.1.8. Glanchumhacht uasta (t): kW ag ISN (luach arna dhearbhú ag an monaróir) 3.2.4. Cothú breosla 3.2.4.1. Trí charbradóir(í): tá/níl[20] 3.2.4.1.2. Cineál(acha): 3.2.4.1.3. An líon atá feisithe: 3.2.4.2. Trí instealladh breosla (adhaint chomhbhrú amháin): tá/níl[21] 3.2.4.2.2. Prionsabal oibre: Instealladh díreach/réamhchuasán/cuasán suaite[22] 3.2.4.2.4. Rialtóir 3.2.4.2.4.1. Cineál: 3.2.4.2.4.2.1. Pointe scoite faoi lucht: ISN 3.2.4.3. Trí instealladh breosla (adhaint dheimhneach amháin): tá/níl[23] 3.2.4.3.1. Prionsabal oibre: Ilchóipire iontógála (aonphointe/ilhpointe)[24]/instealladh díreach/eile(sonraigh)[25] 3.2.8. Córas iontógála 3.2.8.4.2. Scagaire aeir, líníochtaí; nó 3.2.8.4.2.1. Déantús (Déantúis): 3.2.8.4.2.2. Cineál(acha): 3.2.8.4.3. córas tosta iontógála, líníochtaí; nó 3.2.8.4.3.1. Déantús (Déantúis): 3.2.8.4.3.2. Cineál(acha): 3.2.9. Sceithchóras 3.2.9.2. Tuairisc ar an sceithchóras agus/nó líníocht de: 3.2.9.4. Córais tosta an sceite: Don chóras tosta tosaigh, láir, cúil: tógáil, cineál, marcáil, más ábhartha maidir le torann seachtrach: bearta laghdaithe in urrann an innill agus ar an inneall: 3.2.9.5. Suíomh na sceith-easraise: 3.2.9.6. Córas tosta sceite ina bhfuil ábhair snáithíneacha: 3.2.12.2.1. Tiontaire catalaíoch: tá/níl[26] 3.2.12.2.1.1. Líon na dtiontairí catalaíocha agus na n-eilimintí: 3.3. Mótar leictreach 3.3.1. Cineál (tochras, floscadh): 3.3.1.1. Aschur uasta in aghaidh na huaire: kW 3.3.1.2. Voltas oibriúcháin: V 3.4. Innill nó mótair eile nó teaglamaí díobh (mionsonraí maidir le páirteanna na n-inneall nó na mótar sin): 4. Traiseoladh (v) 4.2. Cineál (meicniúil, hiodrálach, leitreach, etc.): 4.6. Cóimheasa giaranna Giar || cóimheasa inmheánacha an ghiarbhosca (cóimheasa idir an t-inneall agus imrothluithe sheafta aschuir an ghiarbhosca) || Cóimheasa tiomána deiridh (cóimheas idir imrothluithe sheafta aschuir an ghiarbhosca agus imrothluithe an rotha tiomáinte) || Iomlán cóimheasa giaranna Uasmhéid le haghaidh CVT[27] 1 2 3 … Íosmhéid le haghaidh CVT[28] Cúlú || || || 4.7. Luas uasta na feithicle (agus an giar ina mbaintear amach é) (in km san uair) (w): 6. Crochadh 6.6. Boinn agus rothaí 6.6.2. Teorainneacha uasta agus íosta na ngathanna rollta 6.6.2.1. Acastóir 1: 6.6.2.2. Acastóir 2: 6.6.2.3. Acastóir 3: 6.6.2.4. Acastóir 4: etc. 9. Cabhail (níl sé seo infheidhme maidir le feithiclí de chatagóir M1) 9.1. Cineál cabhlach: 9.2. Ábhair arna n-úsáid agus modh tógála 12. Ilghnéitheach 12.5. Mionsonraí aon fheistí nach mbaineann leis an inneall ach atá ceaptha chun torann a laghdú (mura bhfuil siad cumhdaithe ag ítimí eile): Faisnéis bhreise i gcás feithiclí eisbhóthair: 1.3. Líon na n-acastóirí agus na rothaí: 2.4.1. Don fhonnadh gan chabhail 2.4.1.4.1. Uillinn ascnaimh (na): ... céimeanna 2.4.1.5.1. Uillinn imeachta (nb): ... céimeanna 2.4.1.6. Scóip ón talamh (mar atá sainithe i bpointe 4.5 de roinn A d'Iarscríbhinn II a ghabhann le Treoir 2007/46/CE) 2.4.1.6.1. Idir na hacastóirí: 2.4.1.6.2. Faoi bhun an acastóra tosaigh/na n-acastóirí tosaigh: 2.4.1.6.3. Faoi bhun an acastóra cúil/na n-acastóirí cúil: 2.4.1.7. Uillinn rampa (nc): ... céimeanna 2.4.2. Don fhonnadh leis an gcabhail 2.4.2.4.1. Uillinn ascnaimh (na): ... céimeanna 2.4.2.5.1. Uillinn imeachta (nb): ... céimeanna 2.4.2.6. Scóip ón talamh (mar atá sainithe i bpointe 4.5 de roinn A d'Iarscríbhinn II a ghabhann le Treoir 2007/46/CE) 2.4.2.6.1. Idir na hacastóirí: 2.4.2.6.2. Faoi bhun an acastóra tosaigh/na n-acastóirí tosaigh: 2.4.2.6.3. Faoi bhun an acastóra cúil/na n-acastóirí cúil: 2.4.2.7. Uillinn rampa (nc): ... céimeanna 2.15. Cumas dúisithe ar fhána (an fheithicil amháin gan leantóir): … % 4.9. Difreálach faoi ghlás: tá/níl/roghnach[29] Dáta, Foscríbhinn 2 Múnla do Dheimhniú Chineálcheadú an AE Uasfhormáid: A4 (210 x 297 mm)) Stampa riaracháin Teachtaireacht maidir le – cineálcheadú[30] – síneadh an chineálcheadaithe[31] – diúltú an chineálcheadaithe[32] – aistarraingt an chineálcheadaithe[33] i gcás cineáil feithicle/comhpháirte/aonaid theicniúil leithligh[34] i dtaca le Treoir …/…/AE, arna leasú go deireanach le Treoir …/…/AE. Uimhir chineálcheadaithe: An chúis atá leis an síneadh: ROINN I 0.1. Déantús (trádainm an mhonaróra): 0.2. Cineál agus tuairiscí ginearálta: 0.3. Modh sainaitheantais an chineáil má tá sé marcáilte ar an bhfeithicil/comhpháirt/aonad teicniúil leithleach[35][36] 0.3.1. Suíomh na marcála sin: 0.4. Catagóir na feithicle[37]: 0.5. Ainm agus seoladh an mhonaróra: 0.7. I gcás comhpháirteanna agus aonad teicniúil leithleach, suíomh agus modh inar greamaíodh mharc cheadú an AE: 0.8. Seoladh (nó seoltaí) na monarchan (monarchana) cóimeála ROINN II 1. Faisnéis bhreise (nuair is infheidhme): Féach Foscríbhinn 3 2. An tseirbhís theicniúil atá freagrach as na tástálacha a dhéanamh: 3. Dáta na tuarascála tástála: 4. Uimhir na tuarascála tástála: 5. Barúlacha (más ann dóibh): Féach Foscríbhinn 3 6. Áit: 7. Dáta: 8. Síniú: 9. Tá inneács an phacáiste faisnéise arna thaisceadh le húdarás an cheadaithe, agus is féidir a fháil ach é a iarraidh, faoi iamh. Foscríbhinn 3 Sonraí na feithicle agus na tástála[38] 1. || Trádainm nó trádmharc na feithicle 2. || Cineál na feithicle 2.1. || Uasmhais le leathleantóir san áireamh (más infheidhme) 3. || Ainm agus seoladh an mhonaróra 4. || Ainm agus seoladh ionadaí an mhonaróra, más infheidhme 5. || Inneall: 5.1. || Monaróir: 5.2. || Cineál: 5.3. || Samhail: 5.4. || Cumhacht uasta rátaithe (ECE): ............. kW ag ............. ISN. 5.5. || Cineál an innill: e.g. adhaint dheimhneach, adhaint chomhbhrú, etc.1/ 5.6. || Timthriallta: dhá bhuille nó ceithre bhuille (más infheidhme) 5.7. || An toilleadh sorcóra (más infheidhme) 6. || Traiseoladh: giarbhosca láimhe/giarbhosc uathoibríoch 2/ 6.1. || Líon na ngiaranna 7. || Trealamh: 7.1. || Córais tosta an sceite: 7.1.1. || Monaróir nó a ionadaí údaraithe (más ann dó) 7.1.2. || Samhail: 7.1.3. || Cineál: .......... i gcomhréir le líníocht Uimh.: ................ 7.2. || Córais tosta na hiontógála: 7.2.1. || Monaróir nó a ionadaí údaraithe (más ann dó) 7.2.2. || Samhail: 7.2.3. || Cineál: .......... i gcomhréir le líníocht Uimh.: ................ 7.3. || Eilimintí an imchochlaithe 7.3.1. || Eilimintí an imchochlaithe torainn mar atá sainithe ag monaróir na feithicle 7.3.2. || Monaróir nó a ionadaí údaraithe (más ann dó) 7.4. || Boinn 7.4.1. || Méideanna na mbonn (de réir acastóra): 8. || Toisí: 8.1. || Fad na feithicle (lveh): ……..… mm 8.2. || An pointe ag a dtosaítear ag brú an luasaire: .......... m roimh líne AA’ 8.2.1. || Luas an innill i ngiar i ag: AA' / PP' 1/ ….. ISN || BB’ .…. ISN 8.2.2. || Luas an innill i ngiar (i+1) ag: AA' / PP' 1/ ..… ISN || BB' ..… ISN 8.3. || Uimhir chineálcheadaithe an bhoinn/na mbonn: || mura bhfuil sin ar fáil, tabharfar an fhaisnéis a leanas: 8.3.1. || Monaróir na mbonn 8.3.2. || Tuairisc(í) tráchtála ar an gcineál boinn (de réir acastóra), (e.g. trádainm, treoiruimhir luais, treoiruimhir ualaigh):…………………………………………………………… 8.3.3. || Méideanna na mbonn (de réir acastóra):............................................................... 8.3.4. || Uimhir chineálcheadaithe (más infheidhme):....................................................... 8.4. || Leibhéal torainn na feithicle agus í ag gluaiseacht: || Toradh tástála (Lurban):…………… dB(A) || Toradh tástála (Lwot):…………….. dB(A) || Toradh tástála (Lcruise):…………… dB(A) || kP – fachtóir: ………………….. 8.5. || Leibhéal torainn na feithicle agus í ina stad: || Suíomh agus treo an mhicreafóin (de réir fhigiúr 2 i bhFoscríbhinn I d'Iarscríbhinn II) || Toradh na tástála agus an fheithicil ina stad:... dB(A) 8.6. || Leibhéal torainn an aeir chomhbhrúite: || Toradh tástála maidir le || -an coscán seirbhíse: …………. dB(A) || -an coscán páirceála: …………. dB(A) || -cur i ngníomh an rialtóra brú: …… dB(A) 9. || Cuireadh an fheithicil isteach le haghaidh a ceadaithe an: 10. || An tseirbhís theicniúil atá freagrach as na tástálacha cineálcheadaithe: 11. || Dáta na tuarascála tástála a d'eisigh an tseirbhís sin: 12. || Uimhir na tuarascála tástála a d'eisigh an tseirbhís sin: 13. || Suíomh mharc an cheadaithe ar an bhfeithicil 14. || Áit 15. || Dáta 16. || Síniú 17. || Tá na doiciméid a leanas, a bhfuil an uimhir cheadaithe thuasluaite orthu, i gceangal leis an doiciméad seo: ………………………………………………………………………… || …………………………………………………………………………………………. || líníochtaí agus/nó grianghraif, léaráidí agus pleananna den inneall agus den chóras laghdaithe torainn; || liosta na gcomhpháirteanna, arna sainaithint mar is cóir, a chomhdhéanann an córas laghdaithe torainn. 18. || An fáth le síneadh an cheadaithe: 19. || Barúlacha _____________________________________ 1/ Má úsáidtear inneall speisialta, ba cheart é sin a lua. 2/ Scrios an ceann nach mbaineann le hábhar. Iarscríbhinn II Modhanna agus uirlisí chun an torann a dhéanann mótarfheithiclí a thomhas 1. || MODHANNA TOMHAIS 1.1. || Déanfar an torann a dhéanann an cineál feithicle arna chur isteach le haghaidh a cheadaithe a thomhas ag úsáid an dá mhodh a bhfuil tuairisc orthu san Iarscríbhinn seo maidir le feithicil ag gluaiseacht agus maidir le feithicil ina stad43. I gcás feithicle nach mbíonn inneall dócháin inmheánaigh ag oibriú inti nuair atá an fheithicil ina stad, ní dhéanfar ach an torann a dhéantar agus an fheithicil ina stad a thomhas. Beidh feithiclí a bhfuil uasmhais cheadaithe de bhreis agus 2800 kg acu faoi réir tomhais bhreise, i.e. torann an aeir chomhbhrúite a thomhas agus an fheithicil ina stad, i gcomhréir le sonraíochtaí Iarscríbhinn V, má tá an trealamh comhfhreagrach coscánaithe ina chuid den fheithicil. 1.2. || Cuirfear an dá luach a dhéanfar a thomhas i gcomhréir leis na tástálacha atá leagtha amach i bpointe 1.1 isteach sa tuarascáil tástála agus cuirfear ar fhoirm iad atá i gcomhréir leis an múnla atá leagtha síos i bhFoscríbhinn 3 a ghabhann le hIarscríbhinn I. 2. || UIRLISÍ TOMHAIS 2.1. || Tomhais fuaime || Ní mór beachtmhéadar fuaimleibhéil a úsáid chun an leibhéal torainn a thomhas nó córas tomhais coibhéiseach a chomhlíonann na ceanglais a bhaineann le huirlisí d’aicme 1 (lena n‑áirítear an gaothscáth atá molta, más gá). Tugtar tuairisc ar na ceanglais sin sa dara heagrán de IEC 61672-1:2002: Precision sound level meters ón gCoimisiún Idirnáisiúnta Leictriteicniúil (IEC). || Chun na tomhais a dhéanamh úsáidfear “freagairt ghasta” na huirlise tomhais fuaime agus an cuar ualúcháin “A”, a dtugtar tuairisc orthu freisin in IEC 61672-1:2002. Agus córas á úsáid lena ndéantar faireachán treimhsiúil ar an leibhéal fuaimbhrú ualaithe de réir an chuair ualúcháin "A", ba cheart an leibhéal a léamh ar a laghad gach 30 ms (milleasoicindí). || Déanfar na huirlisí a chothabháil agus a chalabrú i gcomhréir le treoracha mhonaróir na huirlise. 43 Déantar tástáil ar fheithicil atá ina stad chun luach tagartha a sholáthar do lucht riaracháin ar mhaith leo an modh seo a úsáid chun feithiclí atá in úsáid a sheiceáil. 2.2. || Na ceanglais a chomhlíonadh || Fíorófar go gcomhlíonann an ionstraimíocht maidir le tomhas fuaime na ceanglais le deimhniú bailí comhlíontachta. Glacfar leis go bhfuil na deimhnithe sin bailí má rinneadh comhlíonadh na gcaighdeán a dheimhniú laistigh den tréimhse 12 mhí roimhe sin le haghaidh na feiste calabraithe fuaime agus laistigh den tréimhse 24 mí roimhe sin le haghaidh an chórais ionstraimíochta. Ní mór na tástálacha comhlíontachta go léir a dhéanamh i saotharlann a bhfuil údarás aici calabrúcháin a dhéanamh atá i gcomhréir leis na caighdeáin iomchuí. 2.3. || An córas tomhais fuaime a chalabrú do sheisiúin tomhais || Ag tús agus ag deireadh gach seisiún tomhais, déanfar an córas tomhais fuaime ar fad a sheiceáil le calabróir fuaime a chomhlíonann na ceanglais le haghaidh calabróirí fuaime a bhaineann le beacht‑aicme 1 de réir IEC 60942: 2003. Mura ndéantar aon choigeartú eile, beidh an difear idir na léamha níos lú ná 0.5 dB nó cothrom leis sin. Má théitear thar an luach sin, caithfear amach torthaí na dtomhas arna bhfáil tar éis na seiceála sásúla deireanaí roimhe sin. 2.4. || Ionstraimíocht le haghaidh tomhas luais || Déanfar luas an innill a thomhas le hionstraimíocht atá ar a laghad ± 2 faoin gcéad beacht ag na luasanna innill is gá chun na tomhais a dhéanamh. Déanfar luas bóthair na feithicle a thomhas le hionstraimíocht atá chomh beacht le ± 0.5 km/h ar a laghad i gcás feistí tomhais leanúnaigh a úsáid. Má úsáidtear tomhais neamhspleácha luais chun tástáil a dhéanamh, ní mór don ionstraimíocht sin critéir sonraíochta a chomhlíonadh (± 0.2 km/h ar a laghad). 2.5. || Ionstraimíocht mheitéareolaíoch || San ionstraimíocht mheitéareolaíoch arna húsáid chun faireachán a dhéanamh ar na dálaí comhshaoil le linn na tástála, áireofar na feistí seo a leanas, atá chomh beacht is a luaitear thíos ar laghad: - feiste chun teocht a thomhas, ±1 °C; - feiste chun luas na gaoithe a thomhas, ±1.0 m/s; - feiste chun brú baraiméadrach a thomhas, ± 5 hPa - feiste chun bogthaise choibhneasta a thomhas, ± 5 faoin gcéad. 3. || COINNÍOLLACHA TOMHAIS 3.1. || Láthair tástála1/ agus coinníollacha comhthimpeallacha || Beidh an láthair tástála comhréidh den chuid is mó. Beidh dromchla an raoin tástála tirim. Beidh an láthair tástála de chineál a fhágfaidh nach rachaidh diallais ó eisréimneacht leathsféarúil fuaime thar ± 1 dB nuair a chuirtear foinse torainn bhig uilethreoch ar a dromchla ag an bpointe lárnach (an pointe ag a dtrasnaíonn líne micreafóin PP'[39] lár líne lána feithicle CC'[40]). || Glactar leis go gcomhlíontar an choinníoll sin má chomhlíontar na ceanglais seo a leanas: || (a) Má tá an spás laistigh de gha 50 m ó lár an raoin saor ó réada móra frithchaiteacha amhail fálta, carraigeacha, droichid nó foirgnimh; || (b) Má tá an raon tástála agus dromchla na láithreach tirim agus saor ó ábhair ionsúiteacha amhail sneachta phúdrach nó smionagar scaoilte; || (c) Mura bhfuil aon bhacainn ann, i gcóngar an mhicreafóin, a d'fhéadfadh tionchar a imirt ar an réimse fuaime agus mura bhfuil aon duine suite idir an micreafón agus foinse an torainn. Má tá an breathnóir ar an méadar suite sa dóigh is nach n‑imreoidh sé tionchar ar léamh an mhéadair. || Ní dhéanfar tomhais le linn drochaimsire. Ní mór a áirithiú nach ndéanann séideáin gaoithe difear do na torthaí. || Ba cheart an ionstraimíocht mheitéareolaíoch a shuíomh taobh leis an limistéar tástála ag 1.2 m ar airde ± 0.02 m. Déanfar na tomhais nuair atá an teocht chomhthimpeallach idir +5 °C agus +40 °C. || Ní dhéanfar na tástálacha má tá luas na gaoithe, lena n‑áirítear séideáin gaoithe, ag leibhéal an mhicreafóin níos mó ná 5 m/s, le linn an eatraimh chun torann a thomhas. Déanfar luach do theocht, luas agus treo na gaoithe, bogthaise choibhneasta, agus do bhrú baraiméadrach a thaifeadadh le linn an eatraimh chun torann a thomhas. || Aon bhuaic sa torann ar léir nach mbaineann sé le saintréithe leibhéal ginearálta torainn na feithicle, déanfar neamhaird de sin agus an méadar á léamh. || Déanfar an torann cúlra a thomhas ar feadh 10 soicind go díreach roimh shraith tástálacha ar fheithiclí agus díreach ina diaidh. Déanfar na tomhais leis na micreafóin chéanna agus na suíomhanna micreafóin céanna agus a bhí in úsáid le linn na tástála. Déanfar an leibhéal torannbhrú ualaithe de réir an chuair ualúcháin "A" a thuairisciú. || Beidh an torann cúlra (lena n‑áirítear aon torann ón ngaoth) ar a laghad 10 dB faoin leibhéal torannbhrú ualaithe de réir an chuair ualúcháin "A" atá ag an bhfeithicil atá á tástáil. Má tá difríocht d’idir 10 agus 15 dB(A) idir an torann comhthimpeallach agus an torann arna thomhas, ní mór méid iomchuí a bhaint de na léamha ón méadar torannleibhéil chun torthaí na tástála a ríomh, de réir mar atá leagtha amach sa tábla seo a leanas: 1/ || I gcomhréir le hIarscríbhinn VII a ghabhann leis an Rialachán seo. Difríocht idir an torann comhthimpeallach agus an torann atá le tomhas dB(A) || 10 || 11 || 12 || 13 || 14 || 15 Ceartúchán dB(A) || 0.5 || 0.4 || 0.3 || 0.2 || 0.1 || 0.0 3.2. || Feithicil 3.2.1. || Roghnófar an fheithicil atá le tástáil sa dóigh is go gcomhlíonfaidh gach feithicil den chineál céanna a chuirfear ar an margadh ceanglais an Rialacháin seo. Déanfar na tomhais gan aon leantóir, seachas i gcás feithiclí nach bhfuil indeighilte. Déanfar feithiclí a thomhas ag an mais tástála mt de réir mar atá sonraithe sa tábla seo a leanas: Catagóir na feithicle || Mais tástála na feithicle (mt) M1 || mt = mro N1 || mt = mro N2, N3 || mt = 50 kg in aghaidh an kW de chumhacht rátaithe innill Cuirfear ualú breise os cionn an acastóra cúil tiomáinte/na n‑acastóirí cúil tiomáinte chun mais tástála na feithicle a bhaint amach. Tá an ualú breise teoranta do 75 faoin gcéad den uasmhais atá ceadaithe don acastóir cúil. Ní mór lamháltas de ± 5 faoin gcéad a bheith ann don mhais tástála. Murar féidir meáchanlár an ualaithe bhreise a ailíniú le lár an acastóra cúil, ní rachaidh mais tástála na feithicle thar iomlán ualach an acastóra tosaigh agus an acastóra cúil nuair atá an fheithicil folamh chomh maith leis an ualú breise. Is ionann an mhais tástála d'fheithiclí a bhfuil breis agus dhá acastóir acu agus an mhais tástála d'fheithiclí a bhfuil dhá acastóir acu. M2, M3 || mt = mro – mais an chomhalta foirne (más infheidhme) 3.2.2. || Tá astaíochtaí fuaime ó rolladh bonn leagtha amach i Rialachán (CE) Uimh. 661/2009 maidir le sábháilteacht ghinearálta mótarfheithiclí. Beidh na boinn a úsáidfear don tástáil ionadaíoch don fheithicil agus roghnóidh monaróir na feithicle iad agus déanfar iad a thaifeadadh i bhFoscríbhinn 3 d’Iarscríbhinn I a ghabhann leis an Rialachán seo. Freagróidh siad do cheann de na méideanna bonn atá ainmnithe don fheithicil mar bhuntrealamh. Tá an cineál boinn sin ar fáil nó beidh sé ar fáil ar bhonn tráchtála ar an margadh ag an am céanna leis an bhfeithicil. 2/ Beidh na boinn teannta go dtí an brú atá molta ag monaróir na feithicle do mhais tástála na feithicle. Beidh ar a laghad an doimhneacht snáithe dhleathach ag na boinn. 3.2.3. || Sula dtosaítear ag déanamh na dtomhas, cuirfear an t‑inneall ag obair faoina ghnáthdhálaí oibrithe. 3.2.4. || Má tá an fheithicil feistithe le níos mó ná tiomáint dhá roth, déanfar é a thástáil faoin tiomáint atá beartaithe le haghaidh gnáthúsáide ar an mbóthar. 3.2.5. || Má tá an fheithicil feistithe le gaothrán nó le gaothráin a bhfuil meicníocht ghníomhaithe uathoibríoch acu, ní chuirfear isteach ar an gcóras sin agus na tomhais á ndéanamh. 3.2.6. || Má tá an fheithicil feistithe le sceithchóras ina bhfuil ábhair shnáithíneacha, ní mór cóireáil a dhéanamh ar an sceithchóras sula ndéantar an tástáil i gcomhréir le hIarscríbhinn IV. 2/ || Ós rud é go gcuireann na boinn go mór le hastaíochtaí fuaime na feithicle, ní mór aird a thabhairt ar fhorálacha rialála atá ann cheana agus a bhaineann le astaíochtaí fuaime bonn/bóthair. Arna iarraidh sin don mhonaróir i gcomhréir le Rialachán Uimh. 117 de chuid an UNECE (IO L 231, 29.8.2008, lch. 19), eiseofar boinn tarraingthe, boinn sneachta agus boinn le haghaidh úsáide speisialta agus tomhais á ndéanamh maidir le cineál‑cheadú agus comhréireacht táirgeachta. 4. || MODHANNA TÁSTÁLA 4.1. || Torann feithiclí atá ag gluaiseacht a thomhas 4.1.1. || Coinníollacha ginearálta tástála || Déanfar dhá líne, AA' agus BB', agus iad comhthreomhar le líne PP' agus suite 10 m faoi seach chun tosaigh ó líne PP' agus 10 m taobh thiar de líne PP', a mharcáil ar an rúidbhealach tástála. || Déanfar ar a laghad ceithre thomhas ar gach taobh den fheithicil agus do gach giar. Féadfar réamh-thomhas a dhéanamh chun críoch coigeartaithe, ach déanfar neamhshuim díobh sin. || Beidh an micreafón suite 7.5 m ± 0.05 m ó líne thagartha CC' ar an raon agus 1.2 m ± 0.02 m os cionn na talún. || Beidh an ais thagartha le haghaidh coinníollacha saora úsáide (féach IEC 61672‑1:2002) cothrománach agus díreofar é go hingearach i dtreo chosán líne feithicle CC'. 4.1.2. || Coinníollacha sonracha tástála d’fheithiclí 4.1.2.1. || Feithiclí i gcatagóirí M1, M2 ≤ 3500 kg, N1 || Leanfaidh cosán lárlíne na feithicle líne CC' chomh géar agus is féidir le linn na tástála, ó dhruidim le líne AA' go dtéann cúl na feithicle thar líne BB'. Má tá an fheithicil feistithe le níos mó ná tiomáint dhá roth, déanfar é a thástáil faoin tiomáint atá beartaithe le haghaidh gnáthúsáide ar an mbóthar. || Má tá an fheithicil feistithe le traiseoladh láimhe cúnta nó le hacastóir ilghiaranna, úsáidfear an t‑ionad a úsáidtear le haghaidh gnáththiomáint uirbeach. I ngach cás, eiseofar na cóimheasa giair le haghaidh gluaiseachtaí malla, le haghaidh pairceáil nó le haghaidh coscánú. || Is ionann mais tástála na feithicle agus é sin atá leagtha amach sa Tábla i bpointe 3.2.1. || 50 km/h ± 1 km/h atá sa luas tástála vtest. Ní mór an luas tástála a bhaint amach nuair atá an pointe tagartha ag líne PP’. 4.1.2.1.1. || Cóimheas cumhachta/maise (PMR) || Sainítear PMR mar seo a leanas: || PMR = (Pn / mt) x 1000 i [kW/1000kg] || Úsáidtear an cóimheas cumhachta/maise (PMR) chun luasghéarú a ríomh. 4.1.2.1.2. || Luasghéarú a ríomh || Níl ríomhaireachtaí ar luasghéarú infheidhme ach maidir le catagóirí M1, N1 agus M2 ≤ 3500 kg. || Déantar na luasghéaruithe go léir a ríomh agus an fheithicil ar luasanna éagsúla ar an raon tástála3/. Úsáidtear na foirmlí arna dtabhairt thíos chun awot i, awot i+1 agus awot test a ríomh. Is é atá sa luas ag AA' nó PP' luas na feithicle nuair a théann an pointe tagartha thar AA' (vAA') nó PP' (vPP'). Sainítear an luas ag BB' nuair a théann cúl na feithicle thar BB' (vBB'). Sonrófar an modh arna úsáid chun an luasghéarú a chinneadh sa tuarascáil tástála. || Mar gheall ar an sainmhíniú ar phointe tagartha na feithicle, san fhoirmle thíos meastar go bhfuil fad na feithicle difriúil (lveh). Más é tosach na feithicle an pointe tagartha, 1 = lveh, ag an lár: l = ½ lveh agus ag na gcúl: l = 0. 3/ || Féach figiúr 1 in Iarscríbhinn VII 4.1.2.1.2.1 || Is mar seo a leanas atá an nós imeachta um ríomh d’fheithiclí le traiseoladh láimhe, traiseoladh uathoibríoch, traiseoltaí oiriúnaitheacha agus traiseoltaí le cóimheasa giair athraitheacha (CVTanna[41]) a dhéantar a thástáil le cóimheasa giair glasáilte: || awot test = ((vBB'/3.6)² - (vAA'/3.6)²) / (2*(20+l)) || Is é a bheidh san awot test arna úsáid chun giaranna a roghnú meán na gceithre awot test i le linn gach babhta bhailí tomhais. || Is féidir réamh‑luasghéarú a úsáid. Déanfar an pointe ag a dtosaítear ag brú síos an luasaire roimh líne AA' a thuairisciú i sonraí na feithicle agus na tástála (féach Foscríbhinn 3 a ghabhann le hIarscríbhinn I). 4.1.2.1.2.2. || Is mar seo a leanas atá an nós imeachta um ríomh d’fheithiclí le traiseoltaí uathoibríocha, traiseoltaí oiriúnaitheacha agus traiseoltaí athraitheacha leanúnacha (CTVanna) a dhéantar a thástáil le cóimheasa giair nach bhfuil glasáilte: || Is é a bheidh san awot test arna úsáid chun giaranna a roghnú meán na gceithre awot test i le linn gach babhta bhailí tomhais. || I gcás inar féidir feistí nó bearta a dtugtar tuairisc orthu i bpointe 4.1.2.1.4.2 a úsáid chun traiseoladh a rialú chun na ceanglais tástála a chomhlíonadh, déanfar awot test a ríomh leis an bhfoirmle seo a leanas: || awot test = ((vBB'/3.6)² - (vAA'/3.6)²) / (2*(20+l)) || Is féidir réamh‑luasghéarú a úsáid. || I gcás nach n‑úsáidtear feistí nó bearta a dtugtar tuairisc orthu i bpointe 4.1.2.1.4.2, déanfar awot test a ríomh leis an bhfoirmle seo a leanas: || awot_testPP-BB = ((vBB'/3.6)² - (vPP'/3.6)²) / (2*(10+l)) || Ní úsáidfear réamh‑luasghéarú. || Tosófar ag brú síos an luasaire áit a théann pointe tagartha na feithicle thar líne AA'. 4.1.2.1.2.3 || Sprioc‑luasghéarú || Sainítear leis an sprioc‑luasghéarú a urban an luasghéarú tipiciúil i dtrácht uirbeach agus tá sé díortha ó ríomhanna staitistiúla. Braitheann a úsáid ar PMR na feithicle. || Sainítear an sprioc‑luasghéarú a urban mar seo a leanas: || a urban = 0.63 * log10 (PMR) – 0.09 4.1.2.1.2.4. || Luasghéarú tagartha || Sainítear leis an luasghéarú tagartha awot ref an luasghéarú ar ceangal é i rith na tástála luasghéaraithe ar an raon tástála. Braitheann a úsáid ar PMR na feithicle. Ní ionann an úsáid sin do chatagóirí sonracha feithiclí. || Sainítear an luasghéarú tagartha awot ref mar seo a leanas: || a wot ref = 1.59 * log10 (PMR) -1.41 i gcás PMR ≥ 25 || a wot ref = a urban = 0.63 * log10 (PMR) – 0.09 i gcás PMR < 25 4.1.2.1.3. || Fachtóir cumhachta páirtí kP || Úsáidtear an fachtóir cumhachta páirtí (kP) (féach pointe 4.1.3.1.) le haghaidh chomhcheangal ualaithe thorthaí na tástála luasghéaraithe agus na tástála luais sheasmhaigh i gcás feithiclí de chatagóir M1 agus de chatagóir N1. || I ngach cás seachas i gcás tástála ar chóimheas giair aonair, ní mór a wot ref a úsáid seachas a awot test (féach pointe 3.1.3.1.). 4.1.2.1.4. || Roghnú cóimheasa giair || Braitheann roghnú na gcóimheas giair don tástáil ar chumas sonrach luasghéaraithe na feithicle (awot) leis an scóig lánoscailte, de réir an luasghéaraithe thagartha (awot ref ) is gá don tástáil luasghéaraithe leis an scóig lánoscailte. || D’fhéadfadh sé go mbeidh cláir éagsúla bhogearraí ag roinnt feithiclí nó modhanna éagsúla acu don traiseoladh (e.g. ceann spórtúil, ceann don gheimhreadh nó ceann oiriúnaitheach). I gcás ina bhfuil modhanna éagsúla ag an bhfeithicil lena mbaineann luasghéaruithe bailí, cruthóidh monaróir na feithicle, chun sástacht na seirbhíse teicniúla, go ndéantar an fheithicil a thástáil sa mhodh lena mbaintear amach an luasghéarú atá chomh cosúil le a wot ref agus is féidir. 4.1.2.1.4.1. || Feithiclí le traiseoltaí láimhe, traiseoltaí uathoibríocha, traiseoltaí oiriúnaitheacha nó CVTanna a dhéantar a thástáil le cóimheasa giair glasáilte || Is féidir cóimheasa giair a roghnú mar seo a leanas: || (a) Má bhaineann luasghéarú le cóimheas giair ar leith ar luasghéarú é atá inchurtha leis an luasghéarú tagartha awot ref ± 5 % agus nach dtéann thar 3.0 m/s2, déanfar an tástáil leis an gcóimheas giair sin. || (b) Murar féidir le haon cheann de na cóimheasa giair an luasghéarú is gá a sholáthar, ní mór cóimheas giair “i” a roghnú, a bhfuil cumas luasghéaraithe níos fearr ag baint leis ná mar a bhaineann leis an luasghéarú tagartha, agus cóimheas giair “i + 1”, a bhfuil luasghéarú níos measa ag baint leis ná mar a bhaineann leis an luasghéarú tagartha. Mura dtéann luach an luasghéaraithe i gcóimheas giair “i” thar 3.0 m/s2, ní mór an dá chóimheas a úsáid don tástáil. Déantar an cóimheas ualaithe i ndáil leis an luasghéarú tagartha awot ref a ríomh mar seo a leanas: || k = (a wot ref - a wot (i+1)) / (a wot (i) - a wot (i+1)) || (c) má théann luach an luasghéaraithe i gcóimheas giair “i” thar 3.0 m/s2, úsáidfear an chéad chóimheas giair a bhfuil luasghéarú níos lú ná 3.0 m/s2 aige ach amháin má tá luasghéarú níos lú ná aurban ag baint le cóimheas giair “i + 1”. Sa chás sin, úsáidfear an dá ghiar (i agus i + 1), lena n‑áirítear giar “i” le luasghéarú a théann thar 3.0 m/s2. I gcásanna eile, ní úsáidfear aon ghiar eile. Úsáidfear an luasghéarú a bhaintear amach le linn na tástála (awot test ) seachas awot ref chun an fachtóir cumhachta páirtí (kP) a ríomh. || (d) Má tá traiseoladh ag an bhfeithicil le nach féidir ach cóimheas giair amháin a roghnú, déantar an tástáil luasghéaraithe sa ghiar sin. Úsáidfear an luasghéarú a bhaintear amach le linn na tástála ansin seachas awot ref chun an fachtóir cumhachta páirtí (kP) a ríomh. || (e) Má sháraítear an luas rátaithe innill i gcóimheas giair sula dtéann an fheithicil thar líne BB' úsáidfear an chéad ghiar eile is airde ná sin. 4.1.2.1.4.2. || Feithiclí le traiseoltaí uathoibríocha, traiseoltaí oiriúnaitheacha agus CVTanna le cóimheasa giair nach bhfuil glasáilte: || Cuirfear roghnóir na ngiaranna sa ghiar le haghaidh lánfheidhmiú uathoibríoch. || Déanfar luach an luasghéaraithe awot test a ríomh mar atá sainithe i bpointe 4.1.2.1.2.2. || Féadfar an giar a athrú le linn na tástála go ceann níos ísle a bhfuil luasghéarú níos airde ag baint leis. Ní cheadaítear, áfach, athrú go giar níos airde agus go luasghéarú níos ísle. Seachnófar athrú giair go cóimheas giair nach n‑úsáidtear i dtrácht uirbeach. || Dá bhrí sin, ceadaítear bunú agus úsáid feistí leictreonacha nó meicniúla, lena n-áirítear giaranna malartacha chun athrú síos go cóimheas giair nach gnách a úsáid i gcás an choinníll shonraigh tástála i dtrácht uirbeach a chosc. || Beidh an luasghéarú a bhaintear amach le linn na tástála (awot test) cothrom le aurban nó níos mó ná sin. || Más féidir, déanfaidh an monaróir bearta le cinntiú nach mbeidh luach luasghéaraithe awot test níos mó ná 2.0 m/s2. || Úsáidfear an luasghéarú a bhaintear amach le linn na tástála ansin (a wot test ) seachas awot ref chun an fachtóir cumhachta páirtí (kP) a ríomh (féach pointe 4.1.2.1.3.). 4.1.2.1.5. || Tástáil luasghéaraithe || Saineoidh an monaróir suíomh an phointe thagartha os comhair líne AA' ag a mbeidh an luasaire brúite síos go hiomlán. Beidh an luasaire brúite síos go hiomlán (chomh sciobtha agus is féidir) nuair a shroicheann pointe tagartha na feithicle an pointe sainithe. Coinneofar brú ar an luasaire sa dóigh sin go sroichfidh cúl na feithicle líne BB'. Scaoilfear amach an luasaire ina dhiaidh sin chomh sciobtha agus is féidir. Déanfar an pointe ag a mbeidh an luasaire brúite síos go hiomlán a thuairisciú i sonraí na feithicle agus na tástála i gcomhréir le Foscríbhinn 3 a ghabhann le hIarscríbhinn II. Beidh deis ag an tseirbhís theicniúil réamh‑thástáil a dhéanamh. || I gcás feithicle altaí atá comhdhéanta de dhá aonad nach bhfuil indeighilte agus a mheastar a bheith ina feithicil aonair, déanfar neamhshuim den leathleantóir nuair a chinntear an pointe ag a dtéann an fheithicil thar líne BB'. 4.1.2.1.6. || Tástáil luais sheasmhaigh || Déanfar an tástáil luais sheasmhaigh leis an ngiar/leis na giaranna céanna a shonraítear don tástáil luasghéaraithe agus ar luas seasmhach de 50 km/h ± 1 km/h idir líne AA' agus líne BB'. Le linn na tástála luais sheasmhaigh déanfar an luasghéarú a rialú sa dóigh is go gcoinneofar luas seasmhach idir líne AA' agus líne BB' mar atá sonraithe. Má tá an giar glasáilte do thástáil an luasghéaraithe beidh an giar céanna glasáilte do thástáil an luais sheasmhaigh. || Ní gá an tástáil luais sheasmhaigh a dhéanamh ar fheithiclí a bhfuil a PMR níos lú ná 25. 4.1.2.2. || Feithiclí i gcatagóirí M2 > 3500 kg, M3, N2, N3 || Leanfaidh cosán lárlíne na feithicle líne CC' chomh géar agus is féidir le linn na tástála, ó dhruidim le líne AA' go dtéann cúl na feithicle thar líne BB'. Déanfar an tástáil gan leantóir ná leathleantóir. Mura féidir leantóir a bhaint den fheithicil tarraingthe, ní chuirfear an leantóir san áireamh nuair a dhéantar an pointe ag a dtéann an fheithicil thar líne BB' a mheas. Má tá an fheithicil feistithe le trealamh amhail meascthóir coincréite, comhbhrúiteoir, etc, ní bheidh an trealamh sin ag obair le linn na tástála. Beidh mais tástála na feithicle i gcomhréir lena bhfuil leagtha amach sa tábla i bpointe 3.2.1. || Sprioc-choinníollacha do chatagóirí M2 > 3500 kg, N2 || Nuair a théann an pointe tagartha thar líne BB' beidh luas an innill (nBB) idir 70 % agus 74 % de luas S, ar luas é sin ag a mbaineann an t‑inneall a uaschumhacht rátaithe amach, agus 35 km/h ± 5 km/h a bheidh i luas na feithicle. Áiritheofar go gcoinnítear an luasghéarú cobhsaí idir líne AA' agus líne BB'. || Sprioc-choinníollacha do chatagóirí M3, N3: || Nuair a théann an pointe tagartha thar líne BB' beidh luas an innill (nBB) idir 85 % agus 89 % de luas S, ar luas é sin ag a mbaineann an t‑inneall a uaschumhacht rátaithe amach, agus 35 km/h ± 5 km/h a bheidh i luas na feithicle. Áiritheofar go gcoinnítear an luasghéarú cobhsaí idir líne AA' agus líne BB'. 4.1.2.2.1. || Roghnú cóimheasa giair 4.1.2.2.1.1. || Feithiclí le traiseoltaí láimhe || Áiritheofar go gcoinnítear an luasghéarú cobhsaí. Déantar an giar a roghnú trí na sprioc‑choinníollacha. Má tá an difríocht sa luas níos mó ná an lamháltas atá leagtha amach ba cheart dhá ghiar a thástáil, i.e. giar amháin lena mbaineann luas níos gasta ná an spriocluas agus giar eile lena mbaineann luas níos moille ná an spriocluas. || Má chomhlíonann níos mó ná giar amháin na sprioc‑choinníollacha, roghnófar an giar a bhfuil luas aige is giorra do 35 km/h. Mura gcomhlíonann aon ghiar an sprioc‑choinníoll do vtest déanfar dhá ghiar a thástáil i.e. giar amháin lena mbaineann luas níos gasta ná vtest agus giar eile lena mbaineann luas níos moille ná vtest. Ní mór spriocluas an innill a bhaint amach i ngach cás. || Áiritheofar go gcoinnítear an luasghéarú cobhsaí. Mura féidir an luasghéarú a choinneáil cobhsaí i ngiar áirithe, ní mór neamhshuim a dhéanamh den ghiar sin. 4.1.2.2.1.2. || Feithiclí le traiseoltaí uathoibríocha, traiseoltaí oiriúnaitheacha agus traiseoltaí le cóimheasa giair athraitheacha (CVTanna) || Cuirfear roghnóir na ngiaranna sa ghiar le haghaidh lánfheidhmiú uathoibríoch. Féadfar an giar a athrú le linn na tástála go ceann níos ísle a bhfuil luasghéarú níos airde ag baint leis. Ní cheadaítear, áfach, athrú go giar níos airde agus go luasghéarú níos ísle. Seachnófar athrú giair go cóimheas giair nach n‑úsáidtear i dtrácht uirbeach i gcás an choinníll shonraigh tástála. Dá bhrí sin, ceadaítear bunú agus úsáid feistí leictreonacha nó meicniúla, chun athrú síos go cóimheas giair nach gnách a úsáid i gcás an choinníll shonraigh tástála i dtrácht uirbeach a chosc. || Má tá an fheithicil feistithe le traiseoladh de chineál nach bhfuil ach aon roghnú giair (tiomáint) ag baint leis, a chuireann teorainn le luas an innill le linn na tástála, ní úsáidfear ach spriocluas na feithicle chun an fheithicil a thástáil. Má úsáideann an fheithicil inneall agus traiseoladh le chéile nach gcomhlíonann na ceanglais atá leagtha amach i bpointe 4.1.2.2.1.1., ní úsáidfear ach spriocluas na feithicle chun an fheithicil a thástáil. Is ionann spriocluas na feithicle (vBB') don tástáil agus 35 km/h ± 5km/h. Is féidir athrú go giar níos airde agus go luasghéarú níos ísle tar éis do phointe tagartha na feithicle dul thar líne PP'. Déanfar dhá thástáil: i gceann acu is ionann an luas deiridh, vtest , agus vBB' + 5 km/h, agus sa cheann eile is ionann an luas deiridh, vtest , agus vBB' - 5 km/h. Is éard atá sa leibhéal torainn tuairiscithe an toradh a bhaineann leis an tástáil a bhain amach an luas innill is airde le linn na tástála ó líne AA' go líne BB'. 4.1.2.2.2. || Tástáil luasghéaraithe || Nuair a shroicheann pointe tagartha na feithicle líne AA', beidh an luasaire brúite síos go hiomlán (gan athrú síos go giar níos ísle ná mar a úsáidtear de ghnáth le haghaidh tiomáint uirbeach) agus coinneofar é brúite síos go hiomlán mar sin go dtéann cúl na feithicle thar líne BB', ach beidh an pointe tagartha ar a laghad 5 m taobh thair de líne BB' go fóill féin. Scaoilfear amach an luasaire ansin. || I gcás feithicle altaí atá comhdhéanta de dhá aonad nach bhfuil indeighilte agus a mheastar a bheith ina feithicil aonair, déanfar neamhshuim den leathleantóir nuair a chinntear an pointe ag a dtéann an fheithicil thar líne BB'. 4.1.3. || Torthaí a léirmhíniú || Déanfar nóta den leibhéal uasta fuaimbhrú ualaithe de réir an chuair ualúcháin “A” arna léiriú gach uair a thaistealaíonn an fheithicil idir an dá líne AA' agus BB'. Má bhraitear buaic sa torann nach bhfuil ag teacht le leibhéal ginearálta an fhuaimbhrú, caithfear amach an tomhas. Déanfar ar a laghad ceithre thomhas do gach coinníoll tástála ar gach taobh den fheithicil agus do gach cóimheas giair. Féadfar an taobh clé agus an taobh deas a thomhas le chéile nó ar leithligh. Úsáidfear na chéad cheithre thomhas chomhleantacha bhailí, laistigh de 2 dB(A), agus ceadófar torthaí neamhbhailí a scriosadh (féach pointe 3.1.), úsáidfear na chéad cheithre thomhas sin chun an toradh deiridh don taobh den fheithicil atá i gceist a ríomh. Déanfar na torthaí do gach taobh a mheánú ar leithligh. Is éard atá sa toradh idirmheánach an luach is airde den dá mheán arna shlánú go dtí an chéad ionad deachúil. || Déanfar nóta de na tomhais luais ag AA', BB' agus ag PP' agus úsáidfear iad i ríomhaireachtaí go dtí an chéad fhigiúr suntasach tar éis an ionaid dheachúil. || Déanfar nóta den luasghéarú ríofa awot test go dtí an dara figiúr tar éis an ionaid dheachúil. 4.1.3.1. || Feithiclí i gcatagóirí M1, N1 agus M2 ≤ 3500 kg || Is mar seo a leanas a dhéanfar na luachanna don tástáil luasghéaraithe agus don tástáil luais sheasmhaigh a ríomh: Lwot rep = Lwot (i+1) + k * (Lwot(i)- Lwot (i+1)) Lcrs rep = Lcrs(i+1) + k * (Lcrs (i) – Lcrs (i+1)) Agus is ionann k agus (a wot ref - a wot (i+1)) / (a wot (i) - a wot (i+1)) || I gcás tástála ar chóimheas giair aonair is ionann na luachanna agus toradh gach tástála. Déantar an toradh deiridh a ríomh trí Lwot rep agus Lcrs rep a chur le chéile mar seo a leanas: Lurban = Lwot rep – kP * (Lwot rep– Lcrs rep) || Leis an bhfachtóir ualúcháin (kP), soláthraítear an fachtóir cumhachta páirtí le haghaidh tiomáint uirbeach. Ach amháin i gcás tástála ar chóimheas giair aonair, déantar kP a ríomh mar seo a leanas: || kP = 1 – (aurban / awot ref) Mura sonraítear ach aon ghiar amháin don tástáil is mar seo a leanas a dhéantar kP a ríomh: kP = 1 – (aurban / awot test) I gcásanna ina bhfuil awot test níos lú ná aurban: kP = 0 4.1.3.2. || Feithiclí i gcatagóirí M2 > 3500 kg, M3, N2, N3 || Nuair a dhéantar giar amháin a thástáil is ionann an toradh deiridh agus an toradh idirmheánach. Nuair a dhéantar dhá ghiar a thástáil, déanfar meán uimhríochtúil na dtorthaí idirmheánacha a ríomh. 4.2. || Torann feithiclí atá ina stad a thomhas 4.2.1. || Leibhéal fuaime i gcóngar feithiclí || Cuirfear torthaí na dtomhas isteach sa tuarascáil tástála dá dtagraítear i bhFoscríbhinn 3 a ghabhann le hIarscríbhinn I. 4.2.2. || Tomhais fuaime || Úsáidfear beachtmhéadar fuaimleibhéil, nó córas tomhais coibhéiseach, mar a shainítear i bpointe 2.1, chun na tomhais a dhéanamh. 4.2.3. || Láthair tástála – coinníollacha áitiúla dá dtagraítear i bhfigiúr 1 d'Fhoscríbhinn 2 a ghabhann le hIarscríbhinn II 4.2.3.1. || Ní bheidh aon bhacainn ann, i gcóngar an mhicreafóin, a d'fhéadfadh tionchar a imirt ar an réimse fuaime agus ní bheidh aon duine suite idir an micreafón agus foinse an torainn. Beidh an breathnóir ar an méadar suite sa dóigh is nach n‑imreoidh sé tionchar ar léamh an mhéadair. 4.2.4. || Torann ó chorraíl agus trasnaíocht ón ngaoth || Beidh aon léamh ar na huirlisí tomhais ó thorann comhthimpeallach agus ón ngaoth ar a laghad 10 dB(A) níos lú ná an leibhéal fuaime atá le tomhas. Féadfar gaothscáth oiriúnach a fheistiú ar an micreafón ar an gcoinníoll go gcuirfear an tionchar atá aige ar íogaireacht an mhicreafóin san áireamh (féach pointe 2.1.). 4.2.5. || Modh tomhais 4.2.5.1. || Cineál agus líon na dtomhas || Déanfar an uasleibhéal fuaime arna shloinneadh i ndeicibeilí de réir an chuair ualúcháin “A” (dB(A)) a thomhas le linn na tréimhse oibriúcháin dá dtagraítear i bpointe 4.2.5.3.2.1. || Déanfar trí thomhas ar a laghad ag gach pointe tomhais. 4.2.5.2. || Suíomh agus ullmhú na feithicle || Beidh an fheithicil suite i lár na láithreach tástála sa ghiar neodrach agus an chrág greamaithe. Má fhágann dearadh na feithicle nach féidir é sin a dhéanamh, déanfar an fheithicil a thástáil i gcomhréir le saintreoracha an mhonaróra do thástáil inneall agus an fheithicil ina stad Sula ndéantar gach sraith tomhas, ní mór an t‑inneall a chur ag obair faoina ghnáthdhálaí oibrithe, mar atá sainithe ag an monaróir. || Má tá an fheithicil feistithe le gaothrán nó le gaothráin a bhfuil meicníocht ghníomhaithe uathoibríoch acu, ní chuirfear isteach ar an gcóras sin agus an leibhéal fuaime á thomhas. || Má tá cochall innill nó cumhdach urrainne ann beidh sé dúnta. 4.2.5.3. || Torann a thomhas i gcóngar an sceithchórais dá dtagraítear i bhfigiúr 1 d'Fhoscríbhinn 2 a ghabhann le hIarscríbhinn II 4.2.5.3.1. || Suíomhanna an mhicreafóin 4.2.5.3.1.1. || Beidh an micreafón suite 0.5 m ± 0.01 m ó phointe tagartha an sceithphíobáin atá sainithe i bhFigiúr 1, agus ar uillinn 45° (± 5°) leis an tsreabh‑ais ag deireadh an phíobáin. Beidh an micreafón ar chomhard leis an bpointe tagartha, ach ní bheidh sé níos lú ná 0.2 m ó dhromchla na talún. Beidh ais tagartha an mhicreafóin suite ar phlána comhthreomhar le dromchla na talún agus beidh sí dírithe i dtreo an phointe thagartha ar an sceith‑easrais. Má tá dhá shuíomh féideartha ann don mhicreafón, úsáidfear an ceann is faide go taobhach ó fhad‑lárlíne na feithicle. Má tá sreabh‑ais na sceith‑easraise ar uillinn 90° le fad‑lárlíne na feithicle, beidh na micreafón suite ag an bpointe is faide ón inneall. 4.2.5.3.1.2. || I gcás feithiclí a bhfuil sceithchóras acu a bhfuil easraisí aige a bhfuil níos mó ná 0.3 m eatarthu, déanfar tomhas do gach easrais. Déanfar an leibhéal is airde a thaifeadadh. 4.2.5.3.1.3. || I gcás sceithchórais a bhfuil dhá easrais nó níos mó aige a bhfuil níos lú na 0.3 m eatarthu agus atá ceangailte den chóras tosta céanna, ní dhéanfar ach tomhas amháin; baineann suíomh an mhicreafóin leis an easrais is cóngaraí do cheann de chiumhaiseanna forimeallacha na feithicle nó, mura bhfuil a leithéid d’easrais ann, baineann an suíomh leis an easrais is airde os cionn na talún. 4.2.5.3.1.4. || I gcás feithiclí a bhfuil sceithchóras ingearach acu (feithiclí tráchtála mar shampla), cuirfear an micreafón ar chomhard leis an sceith‑easrais. Beidh an ais ingearach agus dírithe in airde. Cuirfear é 0.5 m ± 0.01 m ó phointe tagartha an sceithphíobáin, ach ní bheidh sé riamh níos lú ná 0.2 m ón taobh sin den fheithicil is cóngaraí don sceithchóras. 4.2.5.3.1.5. || I gcás sceith‑easraisí atá suite faoi chabhail na feithicle, beidh an micreafón suite ar a laghad 0.2 m ón gcuid den fheithicil is cóngaraí, ag an bpointe is cóngaraí do phointe tagartha an sceithphíobáin ach nach bhfuil níos lú ná 0.5 m uaidh sin, agus atá 0.2 m os cionn na talún agus nach bhfuil ar shreabh‑ais an sceithchórais. D’fhéadfadh sé nach gcomhlíonfar an ceanglas uilleachais i bpointe 4.2.5.3.1.1. i roinnt cásanna. 4.2.5.3.2. || Dálaí oibrithe an innill 4.2.5.3.2.1. || Spriocluas an innill || Sainítear spriocluas an innill mar seo a leanas: || - 75 % de luas innill S d’fheithiclí a bhfuil luas rátaithe innill acu atá ≤ 5000 ISN - 3750 ISN d’fheithiclí a bhfuil luas rátaithe innill acu atá os cionn 5000 ISN agus faoi 7500 ISN - 50 % de luas innill S d’fheithiclí a bhfuil luas rátaithe innill acu atá ≥ 7500 ISN. || Mura féidir leis an bhfeithicil an luas sin a bhaint amach, beidh spriocluas an innill 5 % níos lú ná uasluas féideartha an innill don tástáil agus an fheithicil ina stad. 4.2.5.3.2.2. || Nós imeachta tástála || Ardófar luas an innill de réir a chéile ó luas réchasta go spriocluas an innill, gan dul thar ± 3 % de spriocluas an innill, agus coinneofar seasta é ansin. Ansin scaoilfear rialú na scóige go sciobtha agus rachaidh luas an innill ar ais go luas réchasta. Déanfar leibhéal an torainn a thomhas le linn tréimhse oibriúcháin ina mbeidh luas seasta ag an inneall ar feadh soicind amháin agus ar feadh na tréimhse luasmhoillithe ar fad. Is é an léamh is airde ón méadar fuaimleibhéil a bheidh ina luach tástála arna shlánú go dtí an chéad ionad deachúil. 4.2.5.3.2.3. || Bailíochtú tástála || Measfar go bhfuil an tomhas bailí mura n‑imíonn luas innill an tástála níos mó ná ± 3 % ó spriocluas an innill ar feadh aon soicind ar a laghad. 4.2.6. || Torthaí || Déanfar trí thomhas ar a laghad do gach suíomh tástála. Taifeadfar an leibhéal uasta fuaimbhrú ualaithe de réir an chuair ualúcháin “A” le linn gach ceann de na trí thomhas a dhéanamh. Úsáidfear na chéad trí thomhas chomhleantacha bhailí, laistigh de 2 dB(A), agus ceadófar torthaí neamhbhailí a scriosadh (ag cur sonraíochtaí na láithreach tástála san áireamh mar atá leagtha amach i bpointe 3.1.), úsáidfear na chéad trí thomhas sin chun an toradh deiridh don suíomh atá i gceist a ríomh. Is é a bheidh sa toradh deiridh uasleibhéal fuaime na dtrí thomhas, do gach suíomh tástála. Foscríbhinn 1 Figiúr 1: Suíomhanna tomhais d’fheithiclí atá ag gluaiseacht || T = radharc ón mbarr S = radharc ón taobh A = píobán méadraithe B = píobán atá cuartha síos C = píobán díreach D = píobán ingearach 1 = pointe tagartha 2 = dromchla an bhóthair Figiúr 2: Pointe tagartha || Figiúr 3a || Figiúr 3b || Figiúr 3c || Figiúr 3d Figiúir 3 a – d: Samplaí de shuíomh an mhicreafóin, ag brath ar shuíomh an sceithphíobáin. Iarscríbhinn III Luachanna teorainneacha Ní sháróidh an leibhéal fuaime arna thomhas i gcomhréir leis na forálacha in Iarscríbhinn II na teorainneacha seo a leanas: Catagóir feithicle || Tuairisc ar an gcatagóir feithicle || Luachanna teorainneacha arna sloinneadh i dB(A) [deicibeilí(A)] || || Luachanna teorainneacha do chineál‑cheadú cineálacha nua feithiclí || Luachanna teorainneacha do chineál‑cheadú cineálacha nua feithiclí || Luachanna teorainneacha do chlárú, díol agus cur i seirbhís feithiclí nua || || Céim 1 bailí ó [2 bhliain tar éis a fhoilsithe] || Céim 2 bailí ó [5 bliana tar éis a fhoilsithe] || Céim 3 bailí ó [7 mbliana tar éis a fhoilsithe] || || Ginearálta || Feithicil easbhóthair * || Ginearálta || Feithicil easbhóthair * || Ginearálta || Feithicil easbhóthair * M || Feithiclí a úsáidtear chun paisinéirí a iompar || || || || || || M1 || líon na suíochán < 9 || 70 || 71** || 68 || 69** || 68 || 69** M1 || líon na suíochán < 9; cóimheas cumhachta/maise > 150 kW/tona || 71 || 71 || 69 || 69 || 69 || 69 M2 || líon na suíochán > 9; mais < 2 thona || 72 || 72 || 70 || 70 || 70 || 70 M2 || líon na suíochán > 9; 2 thona < mais < 3.5 tona || 73 || 74 || 71 || 72 || 71 || 72 M2 || líon na suíochán > 9; 3.5 tona < mais < 5 thona; cumhacht rátaithe innill < 150 kW || 74 || 75 || 72 || 73 || 72 || 73 M2 || líon na suíochán > 9; 3.5 tona < mais < 5 thona; cumhacht rátaithe innill > 150 kW || 76 || 78 || 74 || 76 || 74 || 76 M3 || líon na suíochán > 9; mais > 5 thona; cumhacht rátaithe innill < 150 kW || 75 || 76 || 73 || 74 || 73 || 74 M3 || líon na suíochán > 9; mais > 5 thona; cumhacht rátaithe innill > 150 kW || 77 || 79 || 75 || 77 || 75 || 77 N || Feithiclí a úsáidtear chun earraí a iompar || || || || || || N1 || mais < 2 thona || 71 || 71 || 69 || 69 || 69 || 69 N1 || 2 thona < mais < 3.5 tona || 72 || 73 || 70 || 71 || 70 || 71 N2 || 3.5 tona < mais < 12 thona; cumhacht rátaithe innill < 75 kW || 74 || 75 || 72 || 73 || 72 || 73 N2 || 3.5 tona < mais < 12 thona; 75 < cumhacht rátaithe innill < 150 kW || 75 || 76 || 73 || 74 || 73 || 74 N2 || 3.5 tona < mais < 12 thona; cumhacht rátaithe innill > 150 kW || 77 || 79 || 75 || 77 || 75 || 77 N3 || mais > 12 thona; 75 < cumhacht rátaithe innill < 150 kW || 77 || 78 || 75 || 76 || 75 || 76 N3 || mais > 12 thona; cumhacht rátaithe innill > 150 kW || 80 || 82 || 78 || 80 || 78 || 80 * || Ní bheidh luachanna teorainneacha méadaithe bailí ach amháin má tá an fheithicil i gcomhréir leis an sainmhíniú ar fheithiclí easbhóthair atá leagtha amach i bpointe 4 de Roinn A d’Iarscríbhinn II a ghabhann le Treoir 2007/46/CE an AE. ** || Maidir le feithiclí de chineál M1, ní bheidh na luachanna teorainneacha méadaithe d’fheithiclí easbhóthair bailí ach amháin má tá an uasmhais údaraithe níos mó ná 2 thona. _________ Iarscríbhinn IV Córais tosta ina bhfuil ábhair shnáithíneacha ionsúite fuaime 1. || Ginearálta Is féidir ábhair shnáithíneacha ionsúite fuaime a úsáid i gcórais tosta nó i gcomhpháirteanna de chórais den chineál sin má chomhlíontar aon cheann de na coinníollacha seo a leanas; (a) ní théann an gás sceite i dteagmháil leis na hábhair shnáithíneacha; (b) baineann an córas tosta nó comhpháirteanna de leis an bhfine dheartha chéanna leis na córais nó leis na comhpháirteanna ar cruthaíodh ina leith, le linn an phróisis cineál‑cheadaithe i gcomhréir le ceanglais an Rialacháin seo maidir le cineál eile feithicle, nach dtagann meathlú orthu. I gcás nach gcomhlíontar aon cheann de na coinníollacha sin, cuirfear an córas iomlán tosta nó na comhpháirteanna de isteach le haghaidh gnáthriochtú ag úsáid ceann de na trí shuiteáil agus nós imeachta a dtugtar tuairisc orthu thíos. 1.1. || Oibríocht leanúnach bóthair ar feadh 10000 km. 1.1.1. || Tiomáint uirbeach a bheidh i gceist le 50 ± 20 % den oibríocht sin agus den chuid eile déanfar cúrsaí fad‑achair ar ardluas; is féidir clár comhfhreagrach raoin tástála a chur in ionad oibríochta leanúnaí bóthair. 1.1.2. || Ba cheart an dá chóras luais a mhalartú ar a laghad faoi dhó. 1.1.3. || Áireofar ar a laghad 10 sos de thrí uair an chloig sa clár don tástáil iomlán d’fhonn tionchar an fhuaraithe agus aon chomhdhlúthú a d’fhéadfadh a bheith ann a atáirgeadh. 1.2. || Riochtú ar bhinse tástála 1.2.1. || Ag baint úsáide as codanna caighdeánacha agus ag comhlíonadh treoracha monaróra na feithicle, ní mór an fheithicil dá dtagraítear i bpointe 1.3. d’Iarscríbhinn I nó an t‑inneall dá dtagraítear i bpointe 1.4. d’Iarscríbhinn I a fheistiú leis an sceithchóras nó le comhpháirteanna de. I gcás na feithicle dá dtagraítear i bpointe 1.3 d’Iarscríbhinn I, ní mór an fheithicil a ghléasadh ar dhinimiméadar rollála. I gcás innill dá dtagraítear i bpointe 1.4 d’Iarscríbhinn I, ní mór an t‑inneall a chúpláil le dinimiméadar. 1.2.2. || Déanfar an tástáil i sé thréimhse atá gach ceann acu sé huaire ar fad agus sos de dhá uair déag idir gach tréimhse d’fhonn tionchar an fhuaraithe agus aon chomhdhlúthú a d’fhéadfadh a bheith ann a atáirgeadh. 1.2.3. || Le linn gach tréimhse sé huaire, cuirfear an t‑inneall ag obair, faoi na coinníollacha seo a leanas san ord seo a leanas: || (a) Cúig nóiméad ar luas réchasta; || (b) Sraith aon uaire faoi 1/4 den ualach ar 3/4 den uasluas rátaithe (S); || (c) Sraith aon uaire faoi 1/2 den ualach ar 3/4 den uasluas rátaithe (S); || (d) Sraith 10 nóiméad faoi lánualach ar 3/4 den uasluas rátaithe (S); || (e) Sraith 15 nóiméad faoi 1/2 den ualach ar uasluas rátaithe (S); || (f) Sraith 30 nóiméad faoi 1/4 den ualach ar uasluas rátaithe (S); || Fad iomlán na sé shraith: trí huaire an chloig. || Is é a bheidh i ngach tréimhse dhá shraith sheicheamhacha de na coinníollacha sin in ord comhleantach ó (a) go (f). 1.2.4. || Le linn na tástála, ní dhéanfar an córas tosta nó comhpháirteanna de a fhuarú le brúshéideadh lena ionsamhlaítear gnáth‑aershreabh mórthimpeall na feithicle. Mar sin féin, arna iarraidh sin don mhonaróir, féadfar an córas tosta nó comhpháirteanna de a fhuarú le nach sárófar an teocht arna taifeadadh ag an ionraon nuair atá an fheithicil ag rith ar uasluas. 1.3. || Riochtú trí fhrithbhualadh 1.3.1. || Beidh an fheithicil dá dtagraítear i bpointe 1.3. d’Iarscríbhinn I nó an t‑inneall dá dtagraítear i bpointe 1.4. d’Iarscríbhinn I feistithe leis an gcóras tosta nó le comhpháirteanna de. Sa chéad chás beidh an fheithicil gléasta ar dhinimiméadar rollála. || Sa dara cás beidh an t‑inneall gléasta ar dhinimiméadar. Beidh an gaireas tástála, dá bhfuil léaráid mhionsonraithe i bhFigiúr 1 san Fhoscríbhinn a ghabhann leis an Iarscríbhinn seo, beidh sé feistithe ag easrais an chórais tosta. Glacfar le haon ghaireas eile a tháirgeann torthaí coibhéiseacha. 1.3.2. || Déanfar an gaireas tástála a choigeartú sa dóigh is go ndéanfar sreabhadh an gháis sceite a stopadh agus a chur ag sreabhadh arís leis an gcomhla mhearoscailte ar feadh 2500 timthriall. 1.3.3. || Osclóidh an chomhla nuair a shroichfidh cúlbhrú an gháis sceite, arna thomhas ag 100 mm ar a laghad le sruth ón bhfeire iontógtha, nuair a shroichfidh sé luach idir 0.35 agus 0.40 kPa. Dúnfaidh sí nuair nach bhfuil níos mó ná 10 % de dhifear idir an brú sin agus an luach cobhsaithe nuair atá an chomhla ar oscailt. 1.3.4. || Ní mór an lasc aga‑mhoillithe a bheith ar siúl ar feadh sceitheadh an gháis a sceitheann mar gheall ar na forálacha atá leagtha síos i bpointe 1.3.3. 1.3.5 || Is é a bheidh i luas an innill 75 % den luas (S) ag a mbaineann an t‑inneall a uaschumhacht amach. 1.3.6. || Beidh an chumhacht ar an dinimiméadar cothrom le 50 % den chumhacht leis an scóig lánoscailte arna tomhas ag 75 % de luas an innill (S). 1.3.7. || Beidh aon pholl draenála clúdaithe le linn na tástála. 1.3.8. || Tabharfar an tástáil ar fad i gcrích laistigh de 48 uair. Más gá, beidh aon tréimhse fuaraithe amháin ann tar éis gach uaire. Foscríbhinn 1 Figiúr 1. Gaireas tástála le haghaidh riochtú trí fhrithbhualadh 1. || Feire nó muinchille ionraoin atá le ceangal de chúl an sceithchórais tástála. 2. || Comhla rialaithe lámhoibrithe. 3. || Taiscumar cúiteach a bhfuil uastoilleadh 40 lítear aige agus a bhfuil gá le soicind amháin ar a laghad le hé a líonadh. 4. || Brúlasc le raon oibriúcháin idir 0.05 agus 2.5 bar. 5. || Lasc aga‑mhoillithe 6. || Áiritheoir bíog 7. || Comhla mhearoscailte, amhail comhla choscáin an sceithchórais atá 60 mm ar trastomhas, arna hoibriú ag sorcóir neomatach a aschuireann 120 N ag 4 bar. Ní sháróidh an t‑aga freagartha, maidir le hoscailt agus dúnadh na comhla, 0.5 soicind. 8. || Folmhú gáis ón sceithchóras. 9. || Píobán solúbtha. 10. || Brúthomhsaire. _______________ Iarscríbhinn V Torann an aeir c